Иброҳим Ғафуров. Ҳаёт – муаллим - www.ziyouz.uz\nБош саҳифа Илм ва фанАдабиётИброҳим Ғафуров. Ҳаёт – муаллим\nГапни узоқроқдан бошласаммикин дейман.\n1945-1946 йилларнинг кўклами, кунлар илиб, кўксимиз узоқ қишдан сўнг яйраб қолган. Тошкентнинг шимол томонларида чакалакзор, дўланазорлар оралаб ажиб боғлар бағрида қамиш томли, яккасинч, гувала уйли Тешик қопқа маҳалласи жойлашган. Поччам ва отам урушдан қайтишди. Поччам темир йўлда машинист ёрдамчиси бўлиб ишлайди, яна поезд ҳайдовчи машинист бўлиш учун ишдан кейин ўқийди. У рус ўртоқларининг қалин дафтарлар тўлдириб ёзилган лекцияларини олиб келади. Мен уларни бошқа дафтарларга кўчиришга ёрдамлашаман. Поччам уруш йиллари қаровсиз тўкилиб қолган пахса-гувала уйларни бузиб, ҳовлини кенгайтириб, тартибли қилиб уй солиш ҳаракатига тушиб кетган. Ўқийди, ишлайди, усталарга қарашади, унинг вақти йўқлигини кўриб лекцияларини кўчиришга бажонидил ёрдам бераман. Поччамнинг ота-онасидан қолган ҳовлиси бизнинг боғ ҳовлимизга туташ. Икки ҳовли ўртасида боғ эшик доим очиқ. Поччам гаплашиб ҳовлимизга сим тортиб радио туширди. Радио дегани қора лаппак. Маҳалламизнинг чойхона клуби тепасида эса катта радио карнай туради. Ундан узун кун ўктам, шижоатли садолар янграйди, боғларга ғалаба маршлари таралади. Ғафур Ғулом, Ҳамид Олимжон, Уйғун, Ҳамид Ғулом каби шоирларнинг жўшқин, ёқимли овозлари эшитилиб туради. “Сен етим эмассан, жигарим!” – деган жигарсўз овоз қулоқларимиздан кетмасди. Ушбу бузрук сас Тешик қопқанинг тупроқ кўчасидан ўтаётган, бошлари тақир қирилган ва сариқ алланима суртилган бари биз тенги ва биздан ёшроқ, ушоқдан ушоқ болакайларнинг сафлари ортидан эргашарди. Биз қиш, баҳор ёғинларида қамиш томлардан тинмай чакка ўтадиган, беш-олти жон бир қулочгина танча атрофида куймаланиб жон сақлайдиган, бир чўнтак туршак, жийда ва бир бурда зоғора нон билан яшасак-да ва ўз ҳолимизни билмасак-да, шу узоқлардан не азобларни кўриб поездларда Тошкентгача етиб келган ўзимиз тенгқур етим болаларга ачинардик. Уларнинг қўлларига туршак-жийдалар тиқиштирардик. Улар сафланиб боришаркан, ҳеч қаёққа қарамас, худди ўзларини бутунлай йўқотиб қўйгандек, саросималаниб, жавдираб қадам ташлашарди. Уларнинг сафларига эргашиб то гувиллаб оқадиган Қичқириқнинг ёлғизоёқ кўпригигача борардик. «Сен етим эмассан!» – деб қичқираётган қора лаппакнинг сўзларига тушунгандек бўлардик, юракларимиз нечукдир орзиқарди. Чамаси, биз ҳам етим бўлиб қолиб шундай ғарибуддиёр, саргардон юришдан қўрқардик. Ўша пайтлар радиосининг кўп сўзлари, куйлари, ашулалари, пьесалари, Аброр Ҳидоятов, Олим Хўжаев, Наби Раҳимов, Жўрахон Султоновларнинг овозлари миямизга ўрнашиб қолган, ҳеч нари кетмайди. Биз тўтилардек радионинг сўзларини такрорлаб юрардик. Ҳойнаҳой шу тўтидек сўзларни такрорлаб юриш бежиз эмас экан. Шоирлик сўздан уйғонса керак. “Тоҳир ва Зуҳра”, “Алишер Навоий” пьесаларини радиодан такрор-такрор тинглаб тамом ёд олган эдик. Уларнинг сўзларидан юрагимиз мойдай эрирди. “Шум бола”, “Ёдгор”, “Темур Малик”, “Жалолиддин Мангуберди” каби мўъжаз асарларни худди шу пайтлар, ҳали эллигинчи йиллар кирмаёқ ўқиганмиз. Маҳалламизда кўпроқ косиблар, аравакашлар, боғдорлар, трамвай ҳайдовчилар, темир йўл ишчилари, атрофимизга кўчиб келган заводларнинг ходимлари, фаррошлари, ошпазлари, нонвойлари, муаллимлар яшашарди. Ҳозир ўйласам, ўша йиллари маҳалламиз чеккароқда бўлишига қарамасдан, ҳар ўнта хонадонга битта муаллим ва ҳар ўттиз хонадонга бир врач тўғри келарди. Беш-олти қўшниларимизнинг тиккайган ёшлари нақ ТошМИда ўқишарди. Қачон қарасак, улар боғлардаги дарахтзорларда тагларига кўрпача солиб дарс тайёрлашар, китоб ўқишарди. Кейин улар ажойиб, билимдон, халқ ичида обрў-эътибор қозонган врач, ҳарбий унвонли врачлар бўлиб етишишди, шарафли умр кечиришди. Ўн-ўн икки ёшларимда мен уларга қаттиқ ҳавас қилар, атрофларида айланиб юрардим. Маҳалламизда галма-гал ҳовлиларда қиссахонлик қилишарди. Кўпроқ жангномалар, ора-ораларда Қодирий романлари ўқиларди. Одамлар юм-юм йиғлашарди. Акам шу қиссахонлик кечаларида қатнашар, баъзан иқи суйиб қолса, менга ҳам айтиб берарди. Биз каби болалар кечаларга киритилмасди. Холаларим, аммаларим ниҳоятда художўй, эскича саводли, меҳрибон, мушфиқ аёллар эди. Айёмларда боғимизда йиғилишиб катта уй тўла давра солиб ўтириб китобхонлик қилишар, Навоий, Яссавий, Боқирғоний, Машраб, Ҳувайдо ўқиларди. Ғазаллар, мухаммасларни куйлаб ўқишарди. Мен болалик муҳитимни сўйлаётирман-да, қаердан чиққаним, қаердан бошланганимни андаккина бўлса-да, англаётирман-да-е… Маҳалладошларим камсуқум, жуда содда, камталаб одамлар эди. Тоғам Ҳусанбек Ибодов урушдан яраланиб қайтиб, оқартув техникумида тил ва адабиётдан дарс берардилар. У кишини жуда моҳир педагог деб эъзозлашарди. Тоғамнинг катта синчли уйларида беш токча лиқ тўла китоблари бор эди. Токчалар ойнаванд жавон қилиб ясалганди. Китобларнинг кўплиги мени лол қилар, уларнинг ҳошияларидаги номларини ҳижжалаб ўқиб ўтирардим. «Шу китобларнинг ҳаммасини ўқиб чиқса бўлармикин?» – деб ўйлардим. Эллигинчи йилларнинг бошроғида тоғам менга Пушкиннинг ўзбекчада чиққан тўрт латта жилдли жуда чиройли китобини совға қилдилар. Юрагим ёмон жизиллади бу қиссалар, шеъру достонларни ўқиб. Бу жилдлар ҳамон китоб жавонимда сақланади. Энди унинг қоғозлари йилларнинг забтидан сарғайиб, кепаги чиқиб кетган. Бу китоб “Шум бола”, “Темур Малик” каби, “Кунтуғмиш” каби ва тоғам каби менга устоз бўлган. Қуш уясида кўрганини қилади: муаллим тоғамнинг китобпарварлиги менга ҳам мерос бўлиб ўтган. Қаерда учратмай китоб кўзимга оловдай кўринади. «Китобпарварлик» сўзини мен доим «инсонпарварлик»дай ўқийман, уларни тенг кўраман: бири бирига ўтиб турадиган, бири биридан қувватланадиган нарсалар деб қарайман. Бу фетиш эмас. Бор гап ўзи шу. Китоблардан ҳаёт учун керакли сўзларни қидираман, ахир китоб юрак қони билан ёзилади-да, унда бекорчи гап нима қилсин. Аммо бекорчи гаплар, бекорчиликдан ёзилган гаплар ҳам дунёда истаганча топилади. Аммо улар белгиламайди ҳаёт маромини, улар белгиламайди яшаш завқларини, улар белгиламайди инсоният орзу-ҳавасларини. Фидокор одамлар игна билан қудуқ қазийди: инсониятга халоскорлик қилади, инсоният карвонининг оғир юкини енгиллаштиради, келажак йўлларини ёритади. Бир қултум оби ҳаёт учун қанчадан қанча қудуқлар қазиганлар бор. Китобпарвар уйқусиз киприклари билан минглаб китобларни варақлайди. Мен доим шуларга ҳавас қилдим: уларни ўзимга дўст тутдим, уларнинг чеҳраларини китобдай ёришган ва яхшиликка чексиз дахлдор кўрдим. Китоблар уларда олижаноб интилишларни тарбиялаганлигини уқдим. Китоблар интилишларни ҳамма нарсадан кўпроқ тарбиялайди. Интилишлар эса онгнинг энг қимматли маҳсулоти. Интилишлар олижаноб онг уйғонганлигини билдиради. Булар бироз кўтаринки сўзларга ўхшайди. Аммо психикага дахлдор, илмий асосга эга. Китоб инсониятга халоскор бўлмадими? Худо инсон ҳаётини енгиллаштириш учун китобга мурожаат этмадими?\nМуаллим тоғам менинг китоб гирифтори бўлиб қолганимни кўриб, онамнинг: “Вой, тоғаси, бунингизга қаранг, китоб ўқийвериб мияси суюлиб кетмасин”, деб огоҳлантиришларига қарамай, менинг унча-мунчага миям суюлмаслигига ишончи комил бўлган шекилли, университетга орзулаб ўқишга кирган йилим (1956) қутлаб, алқаб, менга “Ўзбек адабиёти тарихи хрестоматияси” (1942-1945) деган ниҳоятда ноёб икки жилдлик китобни совға қилди. Бу бутун бошли хазина эди. Уни Ойбек, Ҳамид Олимжон, Порсо Шамсиев, Олим Шарафиддиновлар тайёрлаган, кўп заҳматлар чекиб уруш йиллари босмадан чиқаргандилар. У менинг бир умрлик садоқатли, суюкли китобим бўлиб қолди. Отам менинг университетга кирибоқ эски арабча алифбони яхши ўрганиб олганим ва шу ёзувдаги китобларни ўқий бошлаганимни кўриб менга ўзларининг суюкли китобларини бердилар, у қизил сахтиён муқовали катта салмоқли китоб бўлиб, “Минг бир ҳадис” деб аталарди. Шул табаррук китобга ёзилган Абдурашид деган уламонинг дебочасида ушбу сўзларни ўқиган эдим: “Минг бир ҳадиси шарифни тартиб ва усмонли тилина таржима қилғон киши Туркия уламосиндан Муҳаммад Орифбекдур. Табъ этдирган киши-да ўғли дўқтур Нажмиддинбекдур. Биз шул дўқтур Нажмиддинбек ҳиммати-ла табъ ўлунмуш нусҳанинг муқаддимасинда ҳар на вор эса табрика ўз ибораси бирлан ёздуқ, ҳеч табдил ва тағйир этмадук. Абдурашид”. Ундан анча табаррук ҳадисларни ҳижжалаб ўқиб маъноларини англаб етишга уриндим, қийналган пайтларимда отам ва тоғамдан сўрадим, миямнинг номаълум тархлари очилгандай бўлди. Аммо “Ўзбек адабиёти тарихи хрестоматияси” мени ўзига тамомила машғул қилиб олди, уни шу қадар кўп ўқир эдимки, кўп шеърлар, насрий, бадиий ва тарихий парчалар менга ёд бўлиб кетган эди. Тинмай ўзим ҳам тарихий ҳикоялар ва ғазаллар қоралардим, уларни журъат қилиб Ёзувчилар уюшмаси биносига кираверишда ўнг қўлда учинчи эшикда ўтирадиган Ваҳоб Рўзиматовга ва Ваҳоб аканинг тавсияси билан шу бино ичидаги йўлакнинг чап томонида, ичкарида ўтирадиган Жуманиёз Жабборовга олиб кириб ўқитардим. Шу ерда дераза тагида Одил Ёқубов ҳам ўтирарди, ўша пайтлар “Тенгдошлар” ва бир қанча ҳикоялари чиққан, у киши ёшлар ўртасида машҳур эди, Жуманиёз ака билан суҳбатимизни мийиғида кулиб диққат билан тинглаб ўтирарди, аммо сира орага гап қўшмасди. Ғазалларни ўқиб ўз мулоҳазаларини айтиб бўлгач, Жуманиёз ака охирида: “Сиз фарғоналикмисиз?” деб сўради. “Йўқ, тошкентликман. – Нега ундай деяпсиз?”, “Ғазални кўпроқ фарғоналиклар ёзишади”, деб жавоб берди Жуманиёз ака ва мени ранжитмаслик учунми: “Ёзаверинг, кўп машқ қилаверинг, лекин ҳозир ғазални эски деб кам ёзишади, кам босиб чиқаришади”, деб қўйди. Мени Ваҳоб Рўзиматовга дуч қилган зот журналист ва шоир Неъмат Тошпўлат эди. Неъмат ака жуда ёқимтой, ширин сўзли, назокатли одам эди. Ўзи Чорсу томонларда турса ҳам, Тешик қопқадаги чорбоғи бизнинг токзоримизга туташ эди. Баҳор ойларидан шу шинам чорбоғига чиқиб турарди. Унинг баланд бўйли, оппоқ, чиройли синглиси бор эди. Баъзан бўш вақтларида отамнинг нонвойлик устахонасида ишларига қарашиб турарди, чорсуликлар бир-бирларини жуда иззат-ҳурмат қилишарди. 1959 йилда Неъмат ака менинг “Танишув” деган ҳикоямни “Саодат” журналида босиб чиқарган, мен шу ҳикоянинг пулига биринчи марта ўзимга янги мовий костюм-шим олиб кийганман, курсдошларим ўртасида ва ҳатто филология факультетида анча обрўйим ошганлигини сезганман. Шу йили Фурқатнинг икки томлиги Холид Расул таҳрири остида чиққан, мен уни роса ҳижжалаб ўқиб катта мақола ёзган ва домлам Ғулом Каримовга кўрсатган, домла бир кечада ўқиб чиқиб шогирдлари Шариф Юсуповнинг қўлига “Ўзбекистон маданияти” газетасида чиқариш учун топширибдилар. Кўп ўтмай мақола чиқди, мен ўзимни олим ва ёзувчи бўлаётгандай сездим, аммо катта ҳаётни кўрмаган, билимларим ҳам назаримда етарлича чуқур ва кенг эмасди. Мен 58-йилларда фундаментал кутубхонамиздан “Русские писатели о литературном труде” деган тўрт томлик улуғ бир китобни олиб, уни тинмай ўқир ва конспект қилардим. Шу китобни ўқигач, мен китоб ўқиш тартибли ва мақсадга қаратилган бўлмагунча фойдаси – амалий-ҳаётий фойдаси кам бўлишини англаб етдим. Аммо бу тўғри хулосага келгунимча анча вақт ўтиб кетди-да, менинг “Қилич қора” ҳақида ёзган ҳикояларим ҳам сочилиб, тортмаларда ғуборга айланди. Уларни Яннинг романларини ўқиб унга тақлид қилиб ёзгандим. Яна юқорида эсланган хрестоматияга қайтсам, у ҳамон менинг садоқатли ҳамроҳим, ахир унда икки минг йилликнинг бошида вужудга келган бадиий-тарихий адабиётимизнинг то Х1Х аср охирлари – Завқий, Васлийгача бўлган улуғ тарихини танидим. Туркий-ўзбек сўзи дунё адабиётлари тарихида қандай ўрин олганидан кенг хабар топдим. Хрестоматияда жуда қимматли тарихий асарлардан ҳам кенггина парчалар келтирилган, аждодларнинг йўллари ёритилганди. Тарихимиз сўнгсиз фожиали карвон экан. Отам 1950 йилда май байрамида қўлимга бироз ҳайитлик берди. Унга шу йили Ойбек таҳрири остида чиққан “Ўзбек шеърияти антологияси”ни сотиб олдим. Оҳ, мунақа ҳашаматли, ярқироқ китобни аввал ҳеч кўрмаганман. У назаримда ўша эллигинчи йиллар мафкураси, йилтироқлик ва ўта мақтанчоқликнинг тўкис бир рамзи эди. Ўша вақтлар адабиётда тушкунлик, турғунлик, хавотир авжга минган эди. Биз гўдаклар яна билмаймиз, аммо қама-қамаларнинг совуқ нафаси ҳатто бизнинг косиб, боғдор маҳалламизгача келиб турарди. Университетга кирганим менга хўб кони фойда бўлди. Бунгача ростини айтсам, қўлимга нима китоб тушса қўймасдан ўқиб чиқардим. Университет менга китобларни маълум бир мақсад билан, танлаб ўқишни ўргатди. Жаҳон миллий адабиётларини бирма-бир, изчил интизом билан ўқишга киришдим. Онгим, фикрим тўлғин тортди. Устозлар ҳақида доим сўрашади: мен университет менга чин устозлик қилганини айтаман. Кейин бадиий нашриётга ишга жўнатишди. Нашриёт иккинчи улуғ устозим бўлди. Барча улуғ-кичик адиблар шу ерга янги асарлари қўлёзмаларини кўтариб келишарди. Кўпларнинг ижодлари билан таниш эдим. Эркин Воҳидов ҳам, Абдулла Орипов ҳам, Одил Ёқубов ҳам, Миртемир домла ҳам, Миркарим Осим ҳам, Омон Матжон ҳам – ҳамма-ҳамма шу ерда эди. Ғоятда қизғин эди бу ерда адабий ҳаёт! Муҳаррирлар, таржимонлар, адиблар, ёшлар китоб дарди билан яшарди. Тортишувлар, муҳокамалар, тақризлар бари китоб дардида! Мен ўзим орзу қилган дунёга кирган эдим. Бу ерда олтмишинчи йилларнинг бошида биринчи адабий-танқидий китобим – “Гўзалликнинг олмос қирралари” чиқди. Жамоатчилик хайрихоҳлик билан кутиб олди. Китобнинг ҳатто номи ҳам баҳслар қўзғади: кимлардир “қатралар” бўлса аниқроқ чиқарди деди. Лекин ўша пайт ўқувчиларига «қирралар» маъқул бўлди. Мен бу камтарин китоб Эркин Воҳидов, Абдулла Орипов, Ўткир Ҳошимов, Шукур Холмирзаев каби адабий тенгдошларимнинг илк китоблари билан олдинма-кейин ўқувчилар қўлига бориб етганига қувонардим. Шу даврда – олтмишинчи йиллар бошида қандайдир адабий авлод ўз равиши, ўз овози билан ўзбек адабиётига кириб келаётган эди. Прозада янгиланиш шабадалари эса бошлаган, адабий танқидда ҳам шундай умид чечаклари унаётган эди. Илк китобимни ҳаётга Лазиз Қаюмов, Озод Шарафиддинов, Матёқуб Қўшжонов йўллашди. Улар университетда бизга дарс ўтганларидаёқ эътибор билан ижодга рағбатлантирар ва Ёзувчилар уюшмасида бўладиган муҳокама, ижодий йиғинларга доим бориб туришни маслаҳат беришарди. Домлаларимнинг шундай далдаси билан учинчи устозим – Ёзувчилар уюшмасида жонли адабий жараён ичига кирдим. Мен бу ҳаётни севардим. Доим янги асарларнинг муҳокама ва мунозаралари ичида эдик. Ёзувчилар, танқидчилар, таржимонлар билан мулоқотларда бизга келажак жозибалироқ ва маънилироқ туюларди, янги китобларнинг ғоялари туғиларди. Шундай ижодий кўтаринкилик муҳитида олтмишинчи йилларда Усмон Носир, Миртемир, Мақсуд Шайхзода, Зулфия, Саид Аҳмад, Ғафур Ғулом ижодиёти ҳақида рисолалар ёздим, уларни янгича ўқигандай, ижодий усулларининг илгари очилмаган янги қирраларини топиб очгандай бўлдим. Бу рисолалар адиблар жамоатчилиги ва ўқувчиларнинг назарига тушди. Ёзганларимда Тўхтасин Жалолов, Озод Шарафиддинов, ўша даврнинг илғор рус адабиётшуносларидан улги олар, лекин ўз мустақил нуқтаи назарим ажралиб туришига интилардим. Миртемир домла бир рисоламни қўлёзмада ўқиб, титул варағига катта-катта ҳарфлар билан “Баракалла!” – деб ёзиб мени қутлаган эдилар. Шундан сўнг ўзимга ишонч ҳосил қилгандим. “Қарқуноқдан чиққан булбул” бўлиб қолмасликка жон-жаҳдим билан киришдим. Адабиётга онадан туғма муҳаббатимни изҳор қилишга қаттиқ бел боғладим. Нима муяссар бўлди, нима бўлмади. Иқтидоримни тарбиялаш, илм-билим билан чиниқтиришга, қарашларим доирасини қадам-бақадам кенгайтиришга интилардим. Тепада “интилиш” сўзига нега алоҳида эътибор берганимни энди тушунгандирсиз. Адабий-бадиий изҳорларим учун гоҳ адабий-танқидий мақолалар, гоҳ мансуралар, гоҳ бадиий таржималар, гоҳ бадиалар шаклларини танладим. Етмишинчи йилларда табиатим, юрагимда илмий ижод билан бадиий ижод уйғун туташганлигини англадим. Таҳлилларимда бу хусусият бўртиб кўринди. Шу аснода Цвейг, Зошченко, Ирвинг Стоун, Паустовский, Успенский, Гаршин, Грин, Короленко, сингари илмий ижод билан бадиий ижодни бирлаштирган адибларнинг услубларига разм солиб, бизнинг айни шу давримизга илмий-бадиий таҳлил, тасвир услуби ва йўналиши ҳаммадан ҳам яқинлигини англадим. Нитше, Жойс, Беккет, Камю, Сартрни ўқиб фикрим янада мустаҳкамланди. Шундай қилиб, мансураларда илмий фикрлаш доим бадиий фикр тарзига оғушта бўлди. Мен худди Америка қитъасини янгидан очаётгандай бўлаётганим йўқ. Навоий ҳамда Бобурда ҳам илмий тафаккур билан бадиий тафаккур чамбарчас органик боғланиб кетган, лоақал коинот ва унинг қурилиши, инсон ва унинг вужудга келиши, булардан кузатилган маънолар, инсон ва тафаккур, инсон ва руҳоният, ишқ-муҳаббат ва оламни бошқариш, психика фалсафаси, ахлоқ, дин, маънавият сингари жуда кўп илмий муаммолар ҳақида даҳо шоир ўз тафаккур тўрларини кенг ёяди, буларни Афлотун, Суқрот, Арасту каби эмас, балки туркийларнинг бедод шоири каби адо этади, «Хамса»дай улуғ монументни, «Чор девон»дай шеър олами чўққиларини яратган, ўн икки ёшларидаёқ шеърлари бутун Хуросону Туронда кенг халқ ўртасида қўшиқ, ашула қилиб айтилган, халқ унинг шеърларини қўйнида, қўнжида, юрагининг тўрида асраб, ёд олиб яшаган шоир учун дейлик, мисол учун, тарих, тил, вазн, ахлоқ рисолалари ёзиш шарт эмас эди. Аммо у Уйғониш даҳоси, халқнинг ишонган маънавий раҳнамоси сифатида илмий тафаккурдан ўзини четга олиши мумкин бўлмаган ҳол эди. Бунинг устига илмий тафаккур унинг табиатан берилган иқтидорига табиий равишда хос эди. Табиий хос нарсалардан эса одам боласи ҳеч қачон воз кечолмайди. Табиий хос нарсалар психикага, жумладан, ижод психикасига ҳеч оғишмай умр бўйи кучли таъсир ўтказади. Француз энциклопедистларидан Вольтер, Руссо, Дидро, Монтескёларни қаранг: уларда илмий ва бадиий тафаккур қанчалар таранг ва ранг-баранг ҳаракатда бўлган, италян, инглиз, немис, испан, ҳинд мутафаккирлари ҳам шундай: илм-ижодда назири йўқ. Менинг ижодий, илмий қизиқишларим доим шу томонда бўлди. Барча таржималаримга ҳам илмий-ижодий ёндошишга интилдим. Сирли интуицияга ҳам илмий тушунтириш топмоқчи бўлдим. Дарс ўтган чоғларимда ҳам талабаларимга: таржима – бу аввало грамматика, деб уқтирдим. Икки тил грамматикаси, стилистикаси, синтаксисини Аюб Ғулом даражасида билмайдиган одам қандай қилиб уялмай таржимонман дейди, қандай қилиб кўз юмуқ ҳолда таржимага қўл уради, дедим. Ўзбек тили содда бўлиб кўринса ҳам, ғоятда нозик ва гўзал, ранг-баранг гап, жумла тузилишларига эга, биз ҳали ўз тилимизни бутун универсал бойлиги, хазиналари даражасида кашф қилган эмасмиз, ҳатто узоқ турғунлик замонларида мислсиз сўз бойликларини бой бериб қўйганмиз, лаҳжаларимиздаги хазиналарнинг адабий тилга кириб келиши учун жон кечмаганмиз, ҳатто бу лаҳжа сўзи деб кўп гўзал сўзларни матнлардан ихрож қилганмиз, қувганмиз.\nАлбатта, китоб дегани юз минглаб нусхаларда тарқалса, нур устига нур. Аммо энди китоблар бундай кенг ёйиладиган замонлар аллақачонлар ўтган. Балки бунинг энди кераги ҳам йўқдир. Мен қоғоз исрофгарчилигидан сақланишни жуда муҳим ҳисоблайман. Китоблар эндиликда Интернет тармоқлари орқали чексиз тарқала олади. Адабий-танқидий, умуман илмий йўналишдаги китобларнинг нусхалари кўп деганда уч минг нусхадан ошмайди. Ҳозиргача йигирмадан ошиқ китобларим чиққан. Умумий тиражи ўзига яраша.Улар мундарижасига кўра ХХ асрнинг иккинчи ярмидаги адабий жараёнлар, адабий тажрибалар, шу ярим аср мобайнида адабий-бадиий оламга кириб келиб ўз сўзини айтганлар, мен ҳаёт ва инсон ҳақида нималарнидир биламан ва айтоламан деган қаламкашларнинг изланишларини таассуротлар тилига ва шаклига туширилган гувоҳликлари. Уларда даврнинг, авлодларнинг ўзига хос белгилари нақшланган, умумий бадиий жараёнга дахлдор хусусиятлари акс этган. Уларни адабий жараёнларнинг жисми ҳолидан куч билан ҳам ажратиб, узиб ташлаб бўлмайди. Бу объектив ҳол. Эҳтимол биз тайёр адабий қолиплардан, инфантилликлардан қутулолмагандирмиз, инфантилизм боис гоҳи юзакичилик балосига гирифтор бўлгандирмиз, аммо инсон тўғрисида дардли сўз бор ва бу объектив ҳақиқат.\nНавоийдан бери давом этиб келаётган ўлмас ва олижаноб ҳақиқатимиз бор: адабиёт халқни баҳраманд этиш учун яратилади. Баҳрамандлик – бадиий ва илмий адабиётларнинг ижтимоий қиммати ва аҳамиятини белгилайди. Гоголь даҳосининг бутун қудрати билан “Ўлик жонлар”ни инсонни қуллик, крепостнойлик деган чексиз зулмдан халос қилиш учун яратди. Ҳақиқатан, дунё дунё бўлиб бунчалар шафқатсиз, қудратли фош қилувчи асарни кўрмаган эди. Асар зулм ва мазлумликни ич-ичидан худди илоҳий қурол каби кун-бакун емириб борди ва орадан ўн йил ўтмай крепостной зулм барҳам топди. Гоголь – халоскорнинг ўзи у орзу қилган кунларни кўрмади, аммо унинг асари ҳамон зулмга, қулликка қарши курашади. Бундан адабиётнинг, бадиий сўзнинг ижтимоий моҳият ва қудрати қай даражада мислсиз эканлигини англаш мумкин. Гоголь ҳатто “Ўлик жонлар” турганда аввалги асарлари ва ҳатто “Ревизор” ҳақида мақтаб гапиришларини ёқтирмас, ўрнидан туриб кетар экан, у адабиёт ижтимоий ўзгартириш қуроли ва воситаси бўлишини ҳаммадан ортиқ истаркан.\nАдабиётнинг бош предмети инсон ва ҳаёт. У инсонга адолатли тузалиш ва адолатли эврилиш йўлини кўрсатиши, унинг ранг-баранг олижаноб интилишларини қўллаб-қувватлай олиши билан қимматли. У яна ўз вазифасига кўра – йўл кўрсата олади. Одамга йўл кўрсата олиш бебаҳо нарса эмасми? Адабиётимизнинг узоқ тарихдан келаётган ўлмас анъанаси – биз адабиётни мураббий деб тушунамиз. Адабиётнинг муаллимлиги унинг энг қимматли белгисидир. Шунинг учун адабиёт барча замонлар учун керак ва у ҳеч қачон ўлмайди. Тиражи ўнтага тушиб қолганда ҳам, у ўлмайди. Мураббийликдан ортиқ нимаси бор адабиётнинг! Биз суйган адиблар, санъаткорларнинг барчалари мураббий! Нақадар севамиз биз уларни! Адабиётда мураббийлик, муаллимлик ҳар қачон тўхтамай давом этиши ва юзакилик барҳам топишини ҳаммамиз истаймиз. Худо ўлди, адабиёт ўлади деган шаккоклар юзакилик ўлишини назарда тутган эдилар. Аммо антиподлар асосига қурилган дунёда аёвсиз суратда юзакилик бор, чунки теранлик бор. Маънилик бор, чунки маънисизлик бор. Аҳриман бор, чунки Ахурамазда бор… антиподлар чексиз. Шунинг учун ҳам инсоният Ҳомер, Суқрот, Афлотун, Инжил, Таврот, Рамаяна ва Маҳабхаратадан сўнг ёмонликларини қўйиб, батамом яхшилик йўлига кириши, батамом олижаноб нур йўлини танлаши ва ундан ҳеч оғишмай бориши керак эди. Аммо бу муяссар бўлмади. Оламнинг антиподларга қурилиши қонуниятини ҳеч қачон енгиб бўлмас экан. Ҳукм абсолют кучга эга экан. Шунинг учун Одам Атонинг ўғиллари бир-бирини ўлдирган экан. Шунинг учун одамлар баъзан хиёнаткорларни олқишлар эканлар ва ўз-ўзларига ўлим чоҳини ҳозирлар эканлар.\nЭндиги адабиёт кечаги адабиётлардан бутунлай фарқ қилади. Бу фарқнинг сабаби адабиётнинг ўзида эмас. Фарқ ташқарида. Одамларнинг фикрлаш тарзи, муносабатлар тарзи глобал даражада ўзгараётганида, қанча тарғиб қилинмасин, кечаги адабиёт ўқилмаётганида, ўқувчилар назарида унга эҳтиёж бутунлай йўқолиб бораётганида. Бу давр – адабиёт учун оғир катаклизм даври. Янги дунёга мослашиш, янги дунёни ўзлаштириш ва олға жилдириш керак. Бу тузуми ўзгарган давлатга ҳам, унинг фуқароларига ҳам осон кечмайди. Асоратлар, кўникмалар онгда узоқ яшайди, онг эса консерватизмга мойил бўлади, иложи бўлса, мени иссиқ ўрнимдан қимирлатма, дейди. Оддий одамларга онгнинг мана шу эскиликка, консерватизмга мойиллигини енгиб ўтиш қийин кечади. Аммо онг ўзгармагунча ақл ўзгармайди. Сезишларимиз ўзгараркан, онгимиз ва ақлимиз ҳам ўзгара бошлайди ва консервативликка мойил онгимизни қаттиқ туриб тарбиялашга киришамиз. Мана, сизнинг адабиётни ривожлантириш ҳақидаги саволингизда ҳам ўзингиз ҳисоб бермаган ҳолда консервативликка мойиллик бор. Мисол учун, натижасини аниқроқ айтиш мумкин бўлган, айтайлик, паррандачилик, пахтачилик, мева-сабзавотчилик соҳаларида ривожланиш ҳақида ҳақли суратда гап юритиш, яқин ва узоққа мўлжалланган режалар тузиш, жаҳон бозори талабларини ҳисобга олиш мумкин. Австралия тажрибаларидан ўрнак олиш мумкин. Лекин адабиёт кўп каррали номаълум, эртасини билиш ўта мушкул соҳа. “Адабиётдаги ривожланиш” замирида ёзувчилик иқтидори мавжуд одамнинг юрагидаги ўтга боғлиқ. Агар бу ўт қандайдир сабаб билан олиб қўйилган бўлса, ёки у умуман мавжуд бўлмаса “ривожланишни” қайдан оламиз? Уни ҳеч қачон Австралиядан келтириб бўлмайди. Чунки миллий адабиёт ўз юраги ва ўз тарихидан, миллий илдизларидан озиқланади. Бошқа бир томондан, Қодирий миллий адабиётни чин маънода ривожлантирди, ўтган асрлардан кўра уни тамомила янги босқичга олиб кирди, янги шакллар, янги тасвирлар, инсон ва ҳаётга янги ёндошувлар, янги адабий тил ҳодисалари билан бойитди. Маҳмудхўжа Беҳбудий ижтимоий тафаккурни миллий озодлик ва миллий равнақ билан чамбарчас боғлаб миллатнинг келажак уфқларини очди, карвоннинг йўлини жаҳон сари бурди. Буларни ва буларга ёндош маърифатпарварлик ҳодисаларини том маънодаги ривожланиш ва ривожлантириш дейиш мумкин. Қодирий ва Чўлпондан сўнг Ойбек, Ғафур Ғулом, Абдулла Қаҳҳорлар поэзия ва прозага янги уфқларни олиб кирдилар. Миллий адабиёт кенгайди, бойиди, жамият ва халқ ҳаётидаги мавқеи қудратли тусга кирди. Қаҳҳордан кейин Саид Аҳмад, Одил Ёқубов, Пиримқул Қодиров, Ҳамид Ғулом, Мирмуҳсин, Ўткир Ҳошимов, Шукур Холмирзаев, Тоғай Мурод, Ўлмас Умарбеков ва булардан сўнг Эркин Аъзам, Хайриддин Султон, Мурод Муҳаммад Дўст, Хуршид Дўстмуҳаммад, Неъмат Арслон, Назар Эшонқул ва булардан сўнг Нодир Нормат, Собир Ўнар, Абдуқаюм Йўлдош, Луқмон Бўрихон ва булар билан бирга янгилик излаётган Исажон Султон, Улуғбек Ҳамдам, Қўчқор Норқобил ва яна талай қаламкашлар қаердан қаергача келдилар? Қодирий, Ойбек, Абдулла Қаҳҳор, Одил Ёқубовларга нисбатан олганда булар ижодидаги ривожланишнинг кўрсаткичлари, бадиий сифат ва ниҳоят янгилик даражалари қандай? Йўқ, мен “ривожланиш” борасидаги саволингизга жавоб беролмайман. Узрлар қўллайман. Россиядай улуғ мамлакатда Пушкин ва Гоголдан бошлаб то Толстойгача мислсиз ривожланиш ҳақида гапириш мумкин эди. Аммо Чеховдан сўнг ривожланиш Горький ва Зошченкогача тамомила Чеховнинг ичида давом этди. Юксак салоҳиятли адабиёт яратилди, лекин ҳеч ким Чеховдан ўзиб кетолмади.\nРивож ҳар қандай ҳолда ҳам ташқи эҳтиёжга қараб бўлади. Интернет замонларида, Миррихдан хонадонларимизга Миррих ландшафтидан суратлар ҳамда илмий маълумотлар юборилаётган ақл бовар қилмайдиган даврда умуман адабиётга эҳтиёж борми? Олимпиада чемпионларининг ютуқлари ҳаммамизни батамом лол қилмоқда. Ҳар бири спортни янги ривож босқичига кўтармоқда. Биз тасаввур қилоламиз бу ютуқлар қандай мислсиз меҳнат ва илм-техника эвазига юзага чиқаётганлигини. Адабиётда ана шундай даражадаги ва миқёсдаги меҳнат-машаққатга қодир ўт юраклар, юксак парвозли ақллар бўлса, жуда бўлмаганда, у Чеховдан ўзиб кетолса, оҳ, унда албатта ривожланиш бўлади ва ривожланиш ҳақидаги гап ҳам қоғозга ярашади… Ҳозир бир қанчалаб китоблар ва ҳатто романлар чиқариб ҳам, адабиётнинг вазифаси нималигини билмайдиган ва билишни ҳам истамайдиган қаламкашлар бор. Уларга ривожланишдан гап қўзғасангиз, дарҳол қўлларини бигиз қилиб шўрлик танқидчиликни кўрсатадилар, танқидчилик адабиётнинг ривожланиши устида бош қотирмаяпти, ҳаракат қилмаяпти дейдилар, мен не дейман, қўбизим не дейди… Ҳолбуки жон койитмай, йиллаб халқ ичида юрмай ёзувчи бўлиш мумкин эмас. Яна такрорлайман: адабиётнинг ривожи танқидга эмас, ёзувчилик иқтидорига эга зотнинг юрагидаги азм-жазм ўтига юз фоиз боғлиқ.\nДарвоқе, фарзандлар масаласига келсак, барака топишсин, адабиётдан бошқа соҳаларни танлашди ва мутахассис бўлиб етишди. Бирлари фалсафа, иккинчилари тиббиёт, учинчилари электроника, тўртинчилари шарқшунослик соҳаларига қизиқиб, фарзандларини ҳам ўз ортларидан эргаштириб боришяпти. Болаларим мен билмаган ёки мен эгаллай олмаган ранг-баранг соҳаларни эгаллаганларидан хурсанд бўламан. Бўл, яхши мутахассис бўл, ақлинг қотиб қолмасин, яхши мутахассисдан одамлар ҳамиша миннатдор бўладилар, киши оғирини енгиллатганга нима етсин, дуонинг кони-ку бу.\n“Ёшлик” журнали, 2014 йил, 4-сон\n← Аввалги Аввалги Умид Холлиев. Тириклик изтироблари (қисса)\nКейинги → Кейинги: Бахтиёр Нуриддинов. Унутилган хотира (ҳикоя)


Тош даврига оид ёзиш ашёси топилди\nБуюк британиялик олимлар томонидан тош асрига оид ишлов берилган бўёқ моддаси қолдиқлари топилди.\nНострификациялаш учун ҳужжатлар онлайн қабул қилинади\nЎзбекистон Вазирлар Маҳкамаси ҳузуридаги Таълим сифатини назорат қилиш давлат инспекцияси томонидан “Нострификациялаш учун ҳужжатларни онлайн топшириш” интерактив хизмати ишга туширилди.\nАкадемик мактабга қуёш батареясини совға қилди\nДавлатимиз раҳбари Фармони билан Ўзбекистон Фанлар академиясининг ҳақиқий аъзоси этиб тайинланганлар орасида Наманган вилоятининг Тўрақўрғон туманидаги Шаҳанд қишлоғида туғилиб, ўсган Комилжон Тожибоев ҳам бор. Пойтахтимиздаги Ботаника илмий текшириш институти директори вазифасида ишлаётган биология фанлари доктори К. Тожибоев ўқувчилик йиллари ўтган 33-умумтаълим мактаби педагог ва ўқувчилари билан учрашди.\nҚорақалпоғистонлик олим Орол атрофидаги ўткир муаммони ҳал этиш технологиясини яратди\nБердақ номидаги Қорақалпоқ давлат университетининг экология ва тупроқшунослик кафедраси Экология ихтисослиги таянч докторанти Маҳмуд Алламуратов бир қатор олимлар билан биргаликда Орол денгизи ҳудудидаги қум ва тупроқни қотириш йўли билан мазкур ҳудуддан тарқалаётган чанг-тўзонни тўхтатиш технологиясини яратди.\nСахифа 5, барчаси 47


Новости Узбекистана > Версия для печати > Ватан муқаддас - уни ҳимоя қилиш шарафли бурчдир\nГлавная > Менинг Ўзбекистоним > Ватан муқаддас - уни ҳимоя қилиш шарафли бурчдир\nМаҳалла азалдан чинакам миллий қадириятлар маскани бўлиб келган. Маҳаллада амалга ошириладиган ишларда кафедрамиз ўқитувчилари фаоллик билан қатнашиб, ўзаро ҳамкорликда ягона мақсадга қаратилган эзгу ишлар амалга оширилиб келмоқда. Нега сўзимни шундан бошлаганим Ўзбекистон республикаси Қуролли Кучлар Академияси Ҳарбий санъат кафедраси профессор ўқитувчилари томонидан ҳам Мирзо Улуғбек тумани Мирзакалон Исмоилий маҳалласидаги тадбирларда доимо фаол қатнашиб келмоқдалар. Маҳалла раиси Пирохунов Мирзаанвар ака ва бошқа маҳаллага маъсул шахслар билан кўплаб тарғибот ва ташвиқот ишлари олиб борилмоқда.\nШу кунгача ушбу маҳаллада жойлашган хонадонлар,мактабгача таълим муассасалари ва бошқа ҳудудлар аҳволи ўрганиб чиқилди.Бу ишларни йўлга қўйишда кўп йиллик ҳаёт тажрибасига эга маҳалла фаолларининг хизматлари ҳам катта бўлмоқда. Асосий эътиборни ёшларни ватанпарварлик руҳида тарбиялашга қаратмоқдамиз.2019 йил 11 март куни 18-умумтаълим мактаби ўқитувчи ва ўқувчилари билан “Ватан муқаддас - уни ҳимоя қилиш шарафли бурчдир” мавзусида давра суҳбати ва концерт дастури ташкиллаштирдик.\nМактаб ўқувчилари билан давра суҳбати мобайнида шунга амин бўлдикки, уларни ватанга бўлган хисва шижоатли ўғил –қизлар бўлиб тарбияланаётганидан мамнун бўлдик. Хулоса қилиб айтганда, тинчлигимиз, осойишталигимиз, баракали меҳнат қилишимиз албатта маҳалаларимизнинг осойишталтгига боғлиқдир.\nУМАРОВ Мухиддин Муйсинович.\nЎзбекистон Республикаси Қуролли Кучлар Академияси кафедра бошлиғи,\nМАХСУДОВ Одилжон Орифжонович\nЎзбекистон Республикаси Қуролли Кучлар Академияси катта ўқитувчиси,


«Солиқ ва божхона хабарлари» газетасининг 2019 йил 11 июнь 24-сони - Gazeta.Norma.uz\n«Солиқ ва божхона хабарлари», №24, 2019й. 11 июнь\nНарх ошганда фақат бир ой қўшимча тўлов тўламаса бўлади\nВазирлар Маҳкамасининг 31.05.2019 йилдаги «Ёқилғи-энергетика ресурсларининг айрим турлари учун тариф сиёсатини янада такомиллаштириш чора-тадбирлари тўғрисида»ги 452-сон қарори қабул қилинди (қарор матни «СБХ» ушбу сонининг ҳужжатлар пакетида чоп этилмоқда).\nБожхонада багаж билан…\nДавлат божхона қўмитасида Жаҳон божхона ташкилоти билан ҳамкорликда халқаро экспертлар иштирокида миллий амалий семинар ташкил этилди.\nТашқи савдо балансидаги сальдони баҳолаш мезонлари\nЭкспорт ва импорт операциялари ўртасидаги нисбат ҳар бир мамлакатнинг салоҳият даражасини белгилаб беради. Газетамизнинг аввалги сонларида (30.04.2019 йилдаги 18 ва 14.05.2019 йилдаги 20-сонлари) биз ташқи савдо балансида ижобий сальдога эришишнинг Россия ва Германия тажрибаларини кўриб чиққан эдик. Бугунги мақоламизда сўз ташқи савдо балансидаги сальдони баҳолаш мезонлари хусусида боради.\nБиржада харид қилинганини сотишга ҳақлисиз\nКорхонамиз улгуржи савдо билан шуғулланади, ЯСТ тўлаймиз. ЎзРТХБ орқали харид қилинган цементни сотишга ҳақлимизми?\nБарча ташувчилар учун – ягона норма\nКичик корхонанинг (МЧЖ) асосий фаолияти – ижарага олинган «Damas» русумидаги хусусий енгил автомобилларда йўловчиларни ташиш. Шунингдек бир нечта ижарага олинган юк автомобиллари мавжуд. Президентнинг 29.12.2017 йилдаги ПҚ-3454-сон қарори 8-бандига мувофиқ, 2018 йилда юк ташиш бўйича хизматлар кўрсатувчи юридик шахслар 1 та транспорт воситасига ҳисоблаганда солиқ суммаси якка тартибдаги тадбиркорлар тўлаётган қатъий белгиланган солиқ миқдоридан кам бўлмаслигини ҳисобга олган ҳолда ЯСТ тўлаганлар. 1. ЯСТни тўлаш бўйича кўрсатилган норма юк ташиш билан шуғулланувчи барча корхоналарга тааллуқли эдими ёки бу улар учун асосий фаолият тури бўлган корхоналаргами? 2. 2018 йилда ЯИТни ҳам энг кам миқдорни ҳисобга олган ҳолда тўлашлари керак эдими?\nВалютадаги омонат бўйича фоизлар ҳисоби\nКорхона банкда валюта депозитини очди. Ой охирида хорижий валютадаги депозит бўйича фоизлар олинди. 1. Банк валюта депозити бўйича тўлаган фоизларни ҳисобда қандай қилиб тўғри акс эттириш мумкин? 2. Ҳисобланган фоизларга солиқ солинадими?\nЙўқотиш нормасини аниқланг\nҚоғоз маҳсулотларини ишлаб чиқарувчи корхона 1 кг учун 6 000 сўмдан 100 кг рулонли қоғоз сотиб олди. Умумий суммаси – 600 000 сўм, шу жумладан 20% ҚҚС – 100 000 сўм, у ҳисобга олинган. Ишлаб чиқариш жараёнида қоғоз рулонлари очилганда рулон ўртасидаги қоғоз сифати ёмонлиги (йиртилган, ғижимланган) маълум бўлди. 85 кг қоғознинг сифати яхши бўлиб, ишлаб чиқаришда фойдаланилди. Сифати пастроқ қоғоз қолдиғи (15 кг) арзонлаштирилиб, сўнг ишлаб чиқаришда фойдаланилди. Рулонларни олаётганда сифатини текширишнинг имкони бўлмайди, етказиб берувчига қайтарилиши назарда тутилмаган. Хом ашё арзонлаштирилганда ҚҚСни ҳисобга олиш суммасига тузатиш киритиш лозимми?\nТушум лимити: ошириш оқибати\n2019 йил I чорагида ялпи тушуми 1 млрд сўмдан ошмаган ЯСТ тўловчи корхона 2019 йил апрелда 3,1 млрд сўмлик товарларни реализация қилиши қандай оқибатларга олиб келади?\nУлгуржи-чакана савдо билан шуғулланувчи корхонамиз Қозоғистондан картошка олиб келади. ВМнинг 31.12.2018 йилдаги 1065-сон қарорига мувофиқ, ўзи етиштирган картошкани реализация қилиш обороти ҚҚСдан озод этилади. Импорт қилинган картошкани реализация қилишга ҚҚС солинадими?\nЎтган йиллардаги кредиторлик қарзи қандай ҳисобдан чиқарилади\nТашкилотимиз лойиҳа-смета ҳужжатларини экспертиза қилиш хизматларини кўрсатади. Умумий суммаси 300 минг сўмни ташкил этадиган кредиторлик қарзи балансимизда «осилиб ётганига» 5 йилдан ошди. У бюджет пули – Тошкентнинг 3 та туманидаги бандликка кўмаклашиш марказларидан олинган ¬15%лик олдиндан тўлов. Солиштириш далолатномаси имзоланмаган. Даъво муддати ўтгач, корхона бухгалтери бюджет ташкилотларининг кредиторлик қарзини ҳисобдан чиқаришга ҳақлими?\nСовға дивидендга таъсир кўрсатмайди\nКорхона (МЧЖ) чет шахсдан совға сифатида автомобиль олди. Корхона учун автомобиль асосий восита ҳисобланади. 1. Чет шахсдан автомобилнинг совға сифатида олиниши бухгалтерия ҳисобида қандай акс эттирилади? 2. Текинга олинган автомобиль бошқа даромадлар сифатида ЯСТ ҳисоб-китобида акс эттириладими? 3. Текинга олинган автомобиль йил якунлари бўйича олинадиган дивидендларга қандай таъсир кўрсатади?\nДарахтлар катта бўлганда\nТашкилотнинг маъмурий биноси яқинида дарахтлар, шу жумладан мевали дарахтлар ўсади. Уларнинг айримларини ходимлар 10 йил аввал экканлар, айримлари эса ўзи ўсиб чиққан. Дарахтлар корхона балансида ҳисобга олинмаган. Улардан даромад олмаймиз. 1. Корхона ҳудудидаги дарахтлар кўп йиллик дов-дарахтлар сифатида кўчмас мулк жумласига кирадими? 2. Кўкаламзорлаштириш мақсадида экилган дарахтларни кўп йиллик дов-дарахтлар сифатида асосий воситалар таркибида акс эттириш лозимми? 3. Дарахтларни экиш мол-мулк солиғи бўйича солиқ солинадиган база таркибига киритиладими?\nНКМ ўрнатиши шарт\nЖисмоний шахсларни ишга жойлаштириш хизматларини кўрсатадиган хусусий бандлик агентлиги офисда терминал ва НКМни ўрнатиб, улардан нақд пулни қабул қилиши мумкинми? Ёки жисмоний шахслар айрим қийинчиликлар туғдиришига қарамай, нақд пулни банк орқали тўлашлари керакми?\nСоатбай эмас, кунбай ҳисобланади\nХодим 2019 йил 22 апрель куни соат 8.00 да поездда Самарқандга хизмат сафарига жўнаб кетди. У ерга соат 10.00 да етиб борди. 23 апрель куни соат 6.00 да қайтиш учун поездга ўтириб, соат 9.00 да Тошкентга етиб келди. Ходим 1 сутка ва 1 соат хизмат сафарида бўлганда, унга неча кун учун суткалик пуллар берилади?\nИш вақти: ҳужжатли расмийлаштириш ва ҳисобга олиш\nҲар бир ходимнинг иш вақтини ҳисобга олинг ва махсус ҳужжатларда: табель, журнал ва ҳоказоларда қайд этинг. Иш вақтини кунбай ёки жамлаб ҳисобга олиш усулларига қараб, ҳисоб ҳужжатларини расмийлаштиринг.


Гулнора Каримова энди жазони умумий тартибли колонияда ўтайди\nИмон Каримова онасининг ўз хонадонидан ўғирлаб кетилганини маълум қилди. Бош прокуратура изоҳ берди\nГулнора Каримованинг қизи Имон Каримова Instagram’га жойлаган сторисда онаси ўз хонадонидан ўғирлаб кетилганлиги ҳақида маълум қилди, деб ёзади Repost.\nФото: Instagram / @iman.k17\nИмоннинг сўзларига кўра, уларнинг Тошкентдаги квартирасига прокуратура ходимлари бостириб кириб, дастлаб онасига таҳдид қилган, сўнг уни номаълум томонга олиб кетган.\nГулнора Каримованинг қизи онаси муддатидан олдин шартли равишда озод қилинганидан кейин, 2018 йил июни охиридан буён Тошкент ҳудудидаги хонадонда яшаётганини тасдиқлади.\nНашр ушбу ҳолат юзасидан изоҳ олиш учун Ўзбекистон Бош прокуратурасига мурожаат қилганида Имон Каримованинг баёноти ҳақиқатга зид эканлигини, жойлаштирилган фотосуратлар эса эски эканлигини маълум қилишган.


14. Жоннинг ўз эгаси устидаги ҳақлари – Islom Nuri\n14. Жоннинг ўз эгаси устидаги ҳақлари\nИнсон Аллоҳ таолонинг махлуқи ва мулкидир. Шундай\nэкан, у ўз жонида тасарруф қилишда фақат Яратувчиси ва Хожасининг истак-иродаси\nва изнига мувофиқ ҳаракат қилиши, Аллоҳ таоло буюрган ўринларга жонини фидо ва\nқурбон қилишга, Аллоҳ таоло тийилишга буюрган ўринларда ўзини тийишга тайёр\nбўлиши лозим. Банда ўз жисмини риоя ва муҳофаза қилишга маъмур, қиёмат куни\nЯратувчиси ҳузурида жони ва жисмини нима ишларда қаритгани, улар билан Аллоҳ\nтаолодан тақво қилганми, йўқми эканидан масъулдир.\n«Ўзингизни ўлдирмангиз! Албатта Аллоҳ сизларга меҳрибон бўлган зотдир» (Нисо: 29).\n«У бу динда сизларга бирон хараж-танглик қилмади» (Ҳаж: 78).\n«Аллоҳ сизларга енгилликни истайди, сизларга оғир бўлишини истамайди» (Бақара: 185).\n«Аллоҳ ҳеч бир жонни тоқатидан ташқари нарсага таклиф қилмайди. (Ҳар кимнинг) қилган (яхши) амали ўзи учундир ва (ёмон) амали ҳам ўзининг бўйнигадир» (Бақара: 286).\n«Ва ўзингизни ҳалокатга ташламанг!» (Бақара: 195).\n«Ҳар бир жон ўзи (ҳаёти-дунёда) касб қилган амали сабабли (дўзахда) ушлангувчидир» (Муддассир: 38).\n«(Аммо то Менинг фармоним бўлмагунча) уларни тўхтатиб (дўзахга ташламай) туринглар! Чунки улар (аввал ҳаёти дунёда қилиб ўтган куфру исёнлари тўғрисида) сўралгувчидирлар» (Вас-соффат: 24).\nАбу Барза ал-Асламий розияллоҳу анҳудан ривоят қилинади: Расулуллоҳ соллаллоҳу алайҳи ва саллам дедилар: «Қиёмат куни банда умрини қаерда ўтказгани ҳақида, илмини нимага ишлатгани ҳақида, молини қаердан топиб, қаерга сарф қилгани тўғрисида ва жисмини қайси ишларда қаритгани ҳақида сўралмагунча унинг қадами силжимайди» (Термизий ривояти, Саҳиҳут-тарғиб: 122).\nМуоз ибн Жабал розияллоҳу анҳу ривоятида: Расулуллоҳ соллаллоҳу алайҳи ва саллам айтдилар: «Қиёмат куни банда тўртта нарсадан: умрини нималарга сарфлагани ҳақида, ёшлигини нима ишлар устида ўтказгани ҳақида, молини қаердан топиб, қаерга сарф қилгани тўғрисида, илмини нимага ишлатгани ҳақида сўралмагунча унинг қадами силжимайди» (Мунзирий айтади: Баззор ва Табароний саҳиҳ иснод билан ривоят қилган, Саҳиҳут-тарғиб: 3593).\nАбу Ҳурайра розияллоҳу анҳудан ривоят қилинган марфуъ ҳадисда: «Банда қиёмат куни энг биринчи ҳисоб қилинадиган нарса – унга: «Жисмингни саломат қилмадимми, сени муздек сувларга қондирмадимми?!» деб айтилиши бўлади» (Термизий, Ибн Ҳиббон, Ҳоким ривоятлари, Ас-силсилатус-саҳиҳа: 539).\nИнсон ўзини ўзи ўлдириши ҳаромлиги ҳақида\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Ким тиғ билан ўзини ўлдирса, қўлида тиғ билан уни қорнига урганича жаҳаннам ўтида абадий қолади. Ким заҳар ичиб ўзини ўлдирган бўлса, жаҳаннам ўтида уни ичганича абадий қолади. Ким ўзини тоғдан ташлаб ўлдирган бўлса, жаҳаннам ўтида думалаган ҳолида абадий қолади» (Муслим ривояти).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Ўзига тиғ урган киши дўзахда ҳам ўзига тиғ уради, ўзини (ўтга) ташлаган одам дўзахга ўзини ташлайди, ўзини бўғган одам дўзахда ҳам ўзини бўғади» (Аҳмад ривояти, Ас-силсилатус-саҳиҳа: 3421).\nСобит ибн Даҳҳок розияллоҳу анҳудан ривоят қилинади: Расулуллоҳ соллаллоҳу алайҳи ва саллам айтдилар: «Ким дунёда ўзини бир нарса билан ўлдирса, қиёмат куни ўша билан азоб берилади» (Муслим ривояти).\nЖундаб ибн Абдуллоҳ розияллоҳу анҳудан марфуъан ривоят қилинади: Расулуллоҳ соллаллоҳу алайҳи ва саллам айтдилар: «Сизлардан илгари ўтган кишилардан бири жароҳатланди ва оғриғига чидаёлмай, пичоқни олиб, у билан қўлини кесиб ташлади, сўнг қон тўхтамасдан вафот этди. Шунда Аллоҳ таоло: «Бандам Менга жонини (топширишда) шошилди, Мен унга жаннатни ҳаром қилдим», деди» (Табароний ривояти, Ас-силсилатус-саҳиҳа: 462).\nАбу Ҳурайра розияллоҳу анҳудан ривоят қилинади: Расулуллоҳ соллаллоҳу алайҳи ва саллам билан бирга Ҳунайн жангида ҳозир бўлдик. У зот мусулмон аталган кишилардан бирини: «Бу дўзах аҳлидан», дедилар. Урушга кирган пайтимизда ҳалиги киши қаттиқ жанг қилиб, жароҳатланди. Шунда: «Ё Расулуллоҳ, сиз дўзах аҳлидан деган киши бугун қаттиқ жанг қилиб вафот этди», дейилди. Расулуллоҳ соллаллоҳу алайҳи ва саллам: «У дўзахга (равона бўлади)», дедилар. Шунда мусулмонлардан баъзилари ишонқирамагандек бўлишди. Шу аҳволда туришган пайтларида: «У ўлмаган экан, қаттиқ жароҳатланибди» деган хабар келди. Ҳалиги одам тунга бориб, жароҳатига чидаёлмасдан ўзини ўзи ўлдирди. Бу ҳақда Расулуллоҳ соллаллоҳу алайҳи ва салламга айтилган эди, у зот: «Аллоҳу акбар, гувоҳлик бераманки, мен Аллоҳнинг бандаси ва элчисиман», дедилар. Сўнгра Билолга буюрдилар, у одамлар ичида: «Жаннатга фақат мусулмон киши киради, Аллоҳ таоло бу динни фожир одам билан ҳам қувватлайди» деб нидо қилди (Муслим ривояти).\nСаҳл ибн Аби Ҳасма розияллоҳу анҳудан ривоят қилинади: Расулуллоҳ соллаллоҳу алайҳи ва салламнинг минбарда туриб шундай деганларини эшитганман: «Еттита катта гуноҳлардан сақланингиз: Аллоҳга ширк келтириш, одам ўлдириш, жангдан майдонидан қочиш, етимнинг молини ейиш, судхўрлик, покиза аёлни бузуқлик билан туҳматлаш, ҳижратдан кейин бадавий бўлиб кетиш» (Табароний ривояти, Ас-силсилатус-саҳиҳа: 2244).\nАбу Имрон ал-Жавнийдан ривоят қилинади: Менга Муҳаммад соллаллоҳу алайҳи ва салламнинг асҳобларидан бирининг айтишича, Расулуллоҳ соллаллоҳу алайҳи ва саллам айтган эканлар: «Ким тўсиғи бўлмаган том устида ётса ва тушиб кетиб ўлса, ундан зимма хориждир. Ким тўлқин пайтида денгизга (яъни, кемага) минса ва ҳалок бўлса, ундан зимма хориждир» (Аҳмад ривояти, Ас-силсилатус-саҳиҳа: 828).\nЖонни қийнамасдан ўртача тоат-ибодат қилиш, нафснинг ўз соҳиби устидаги ҳаққига риоя қилиш\nАбу Жуҳайфа Ваҳб ибн Абдуллоҳ розияллоҳу анҳудан ривоят қилинади: Расулуллоҳ соллаллоҳу алайҳи ва саллам Салмон розияллоҳу анҳу билан Абу Дардо розияллоҳу анҳуни биродар тутинтириб қўйдилар. Салмон розияллоҳу анҳу бир куни Абу Дардони кўргани келганида Умму Дардо розияллоҳу анҳони эскирган кийимда (яъни, ўзига беэътибор ҳолда) кўрди. Салмон розияллоҳу анҳу бунинг сабабини сўраган эди, Умму Дардо розияллоҳу анҳо: «Биродарингиз Абу Дардонинг дунёдан бирор нарсага ҳожати йўқ», деди. Кейин Абу Дардо розияллоҳу анҳу келиб биродари билан кўришди ва унга таом тайёрлади ва: сиз енг, мен рўза тутганман. Салмон розияллоҳу анҳу: «Сиз емагунингизча мен ҳам емайман», деди. Кейин Абу Дардо ҳам таом еди. Салмон розияллоҳу анҳу шу ерда тунаб қолди. Абу Дардо кечаси намозга турганида Салмон розияллоҳу анҳу уни тўхтатди ва: «Ухланг», деди. Кейин яна турмоқчи бўлганида яна: «Ухланг», деди. Кечанинг охирги қисми бўлгач: «Энди туринг», деди ва бирга намоз ўқидилар. Сўнг Салмон унга: «Эй Абу Дардо, сизда Роббингизнинг ҳаққи бор, сизда ўз танангизнинг (жонингизнинг) ҳаққи бор ва сизда аёлингизнинг ҳам ҳаққи бор. Барча ҳақдорга ўз ҳаққини адо қилинг», деди. Абу Дардо розияллоҳу анҳу Расулуллоҳ соллаллоҳу алайҳи ва саллам ҳузурларига бориб, бу ҳақда айтганида Расулуллоҳ соллаллоҳу алайҳи ва саллам: «Салмон тўғри айтибди», дедилар» (Бухорий, Термизий ривоятлари).\nАнас розияллоҳу анҳудан ривоят қилинади: Уч киши Расулуллоҳ соллаллоҳу алайҳи ва салламнинг хонадонига келиб, пайғамбаримизнинг ибодатлари ҳақида сўрадилар. Уларга Расулуллоҳ соллаллоҳу алайҳи ва салламнинг ибодатларини айтиб берилганида, гўёки улар зикр қилинган амалларни кам санагандек бўлдилар ва: «Биз қаерда-ю, Расулуллоҳ соллаллоҳу алайҳи ва саллам қаердалар? У зотнинг аввалги-ю, охирги гуноҳлари кечирилган бўлса?» дедилар. Уларнинг бири: «Мен тоабад тунларни намоз билан ўтказаман», деди. Иккинчиси: «Мен умрбод кундузлари рўзадор бўлиб, оғзимни очмайман», деди. Учинчиси эса: «Мен аёллардан узлат қиламан ва ҳеч ҳам уйланмайман», деди. (Бу гаплардан хабар топгач) Расулуллоҳ соллаллоҳу алайҳи ва саллам уларнинг олдиларига келдилар ва: «Шундай-шундай гапларни айтганлар сизларми?! Аллоҳ номига қасам ичиб айтаманки, албатта мен сизлардан кўра Аллоҳдан қўрқувчироқ ва тақволироғингизман! Лекин, мен рўза ҳам тутаман, оғзим очиқ ҳам бўлади. Намоз ҳам ўқийман, ухлайман ҳам ва аёлларга уйланаман. Бас, ким менинг суннатимдан юз ўгирса, у Мендан эмас», дедилар (Муттафақун алайҳ).\nАнас ибн Молик розияллоҳу анҳудан ривоят қилинади: Набий соллаллоҳу алайҳи ва саллам масжидга кириб, икки устун орасига тортилган арқонни кўрдилар ва: «Бу қандай арқон?» деб сўрадилар. «Бу Зайнабнинг арқони, толиқиб қолганида шунга осилиб олади», дейишди. Шунда Набий соллаллоҳу алайҳи ва саллам: «Уни ечиб ташланглар. Сизлардан бирингиз тетик ҳолида намоз ўқисин. Толиқса, ухлаб олсин», дедилар (Муттафақун алайҳ).\nОиша розияллоҳу анҳодан ривоят қилинади: Росулуллоҳ соллаллоҳу алайҳи ва саллам дедилар: «Бирортангиз намоз ўқиётганида мудраб қолса ухлаб олсин, токи ундан уйқу кетсин. Чунки, бировингиз мудраган ҳолда намоз ўқиса билмайдики, эҳтимол истиғфор айтаман деб ўзини сўкаётгандир» (Муттафақун алайҳ).\nАбдуллоҳ ибн Амр розияллоҳу анҳудан ривоят қилинади: Расулуллоҳ соллаллоҳу алайҳи ва салламга менинг: «Аллоҳга қасамки, умрбод кундузлари рўза тутиб, кечалари намозда қоим бўламан» деганим хабари етибди. Шунда у зот: «Сиз шундай дедингизми?» деб сўрадилар. «Шундай дедим, ота-онам сизга фидо бўлсин, ё Расулуллоҳ», дедим. «Сиз бунга қодир бўлмайсиз. Рўза ҳам тутинг, оғзингиз очиқ ҳам бўлсин. Ухланг ҳам, намозда қоим ҳам бўлинг. Ҳар ойдан уч кун рўза тутинг, зеро бир яхшилик ўн баробар миқдорида (ёзилади), бу умрбод рўза тутгандекдир», дедилар (Муттафақун алайҳ).\nҲамза ибн Амр розияллоҳу анҳудан ривоят қилинади: У Расулуллоҳ соллаллоҳу алайҳи ва салламдан сафарда рўза тутиш ҳақида сўраган эди, у зот: «Қай бири (яъни, сафарда рамазон рўзасини тутиш ё тутмаслик) ўзингиз учун енгил бўлса, шуни қилинг», дедилар (Таммом «Фавоид»да келтирган, Ас-силсилатус-саҳиҳа: 2884).\nОиша розияллоҳу анҳодан ривоят қилинади: «Расулуллоҳ соллаллоҳу алайҳи ва саллам қачон икки иш ўртасини танлашга ихтиёрли бўлсалар, модомики гуноҳ бўлмаса енгилроғини олардилар. Агар гуноҳ бўлса, ундан энг узоқ одам бўлардилар. Расулуллоҳ соллаллоҳу алайҳи ва саллам ўзлари учун ўч олмаганлар, фақат Аллоҳнинг ҳаром қилган ишлари қилиб қўйилса, Аллоҳ учун ўч олардилар» (Муттафақун алайҳ).\nОиша розияллоҳу анҳодан ривоят қилинади: «Расулуллоҳ соллаллоҳу алайҳи ва саллам Аллоҳ йўлидаги жиҳоддан бошқа пайт қўллари билан бирон нарсани – на бир хизматкорни ва на бир аёлни урмаганлар. Иккита иш ўртасини танлашга ихтиёрли бўлсалар, токи гуноҳ бўлмаса уларнинг енгилроғи у зот учун суюмлироқ бўларди. Агар гуноҳ бўлса, у зот гуноҳдан энг узоқ одам эдилар» (Аҳмад ривояти, Ас-силсилатус-саҳиҳа: 507).\nРасулуллоҳ соллаллоҳу алайҳи ва салламнинг котибларидан бири бўлмиш Ҳанзала ал-Усайдий розияллоҳу анҳудан ривоят қилинади: Абу Бакр розияллоҳу анҳу мен билан кўришиб: «Қалайсиз, эй Ҳанзала?» деган эди, мен: «Ҳанзала мунофиқ бўлиб қолди», дедим. Абу Бакр: «Субҳаналлоҳ, нима деяпсиз?!», деди. Мен айтдим: «Расулуллоҳ соллаллоҳу алайҳи ва салламнинг ҳузурларида бўлганимизда у зот бизга дўзах ва жаннатни эслатиб, гўё кўз олдимизга олиб келиб қўядилар. Ҳузурларидан чиққач, бола-чақа ва тирикчилигимиз билан овора бўлиб, кўп нарсани унутамиз», дедим. Абу Бакр: «Аллоҳга қасамки, биз ҳам худди шундай ҳолатга тушамиз», деди. Сўнг Абу Бакр билан бирга Расулуллоҳ соллаллоҳу алайҳи ва саллам хузурларига бордик. Мен: «Ё Расулуллоҳ, Ҳанзала мунофиқ бўлиб қолди», дедим. Расулуллоҳ соллаллоҳу алайҳи ва саллам: «Нима бўлди?», деб сўрадилар. Мен дедим: «Ё Расулуллоҳ, сизнинг ҳузурингизда бўлганимизда бизга дўзах ва жаннатни эслатиб, гўё кўз олдимизга олиб келиб қўясиз. Ҳузурингиздан чиққач, бола-чақа ва тирикчилигимиз билан овора бўлиб, кўп нарсани унутамиз». Шунда Расулуллоҳ соллаллоҳу алайҳи ва саллам: «Жоним Қўлида бўлган Зотга қасамки, агар доим менинг ҳузуримдаги ҳолатларингизда бўлганингизда эди, фаришталар ётадиган ўринларингизда ҳам, юрган йўлларингизда ҳам сизлар билан қўл бериб кўришадиган бўлиб қолар эди. Лекин, эй Ҳанзала, (инсон) гоҳ ундоқ, гоҳ бундоқ бўлиб туради», дедилар уч бор (Муслим, Термизий, Ибн Можа, Аҳмад ривоятлари, Ас-силсилатус-саҳиҳа: 1948).\n Оятда айтилган ҳалокат дунё ва охиратда нафснинг ҳалокатига сабаб бўладиган ҳар бир нарсани ўз ичига олади. Бу эса нафсга ман қилинган ишларни қилишга имкон бериш ва дунё-ю охиратда унинг салоҳияти ва саломатлиги бўлган тоат-ибодатларни қилишдан узоқлатиш билан бўлади. Гуноҳ ва маъсият йўлларига –уларнинг турлари ва номлари қандай бўлишидан қатъий назар – юрган ва Аллоҳ ва Расулининг итоатидан узоқлашган ҳар бир кишига ушбу ояти карима маъноси татбиқ қилинади ва унга: «Ўзингни ҳалокатга ташлама», дейилади. Ояти карима маъсиятнинг барча турларини: зоҳирини ҳам, ботинини ҳам, каттасини ҳам, кичигини ҳам ўз ичига олади. Чунки ҳар қандай маъсиятнинг – тури ва миқдорига қараб – нафснинг дунё ва охиратдаги ҳалокатига ўз таъсири бўлади.\n Яъни, ҳар бир жон эгаси ўзи қилган ёмонлик ва гуноҳлар сабабли ушлаб турилади, улар ҳақида ҳисоб беради ва масъул бўлади. Демак, ҳеч бир киши: «Бу менинг жоним, у билан ўзим истаган ишни қиламан» дейишга ҳақли эмас.\n Ҳадисдан маълум бўладики, киши қиёмат куни ўзининг жаннатга ё дўзахга равона бўлишини билмасдан туриб, ёшлигини тоатда ва Аллоҳни рози қиладиган ишларда ўтказдими ё эса маъсиятда ва Роббини ғазаблантирадиган ишларда ўтказдими, жисмини маъсият ва ёмон ишларга банди қилиб, шу сабабли уни ҳалокатга дучор қилдими, ё эса тоат-ибодат ва яхши одатларда ўтказдими, мана шу тўғрида сўроққа тутилади.. Киши ўз жони хусусида – худосиз демократлар ва илмоний либераллар эътиқод қилганидек – Аллоҳ таолонинг изнисиз ўзи истаган нарсасини қилишга ихтиёрли ва ҳур эмасдир.\n Жаҳаннамда абадий қолиши куфр ва ширк билан ўлган кишининг абадий қолишидек деб тушунилмайди. Балки, узундан-узоқ азобга дучор бўлиш, гуноҳнинг нақадар катталигининг баёни ва уни қилишдан қўрқитиш тушунилади. Чунки қибла аҳлидан бўлган ўзини ўлдирган кишини кофир бўлмаслиги ҳақида бошқа далиллар мавжуд, валлоҳу аълам.\n Ҳадисдан маълум бўладики, у ҳақда очиқ-равшан нас (оят-ҳадисдан далил) келмаган бирон муайян киши ҳақида гарчи зоҳирда жиҳод қилган бўлса ҳам, шаҳид деб айтилмайди ва уни аниқ жаннат аҳлидан деб гувоҳлик берилмайди, Аллоҳ таоло Ўзининг йўлида жароҳат олган ва ўлдирилган кишини Ўзи яхшироқ билувчидир.\n Одам ўлдириш дегани бировни ноҳақ ўлдиришни ҳам, ўзини ўзи ўлдиришни ҳам ўз ичига олади. Ҳижратдан сўнг бадавий бўлиб кетиш дегани Аллоҳ ва расулига ҳижрат қилганидан кейин муртад бўлиб, саҳро ҳаётига қайтиб кетишдир.\n Бундай қилган кишидан\nзимма (аҳд, кафолат) покдир. Чунки бундай қилиш ақлсизлик ва ўз саломатлигига\nбепарво қарашдир, бу эса жоиз эмас. Ҳадисдаги “тўсиғи бўлмаган том”дан мақсад,\nтекис сатҳли томдир. Унинг чеккасида тўсиғи бўлмаса, ухлаб ётган одам уйқусида\nқимирлаб, у ёқ бу ёққа ағдарилганда пастга қулаб кетиши мумкин.


14 январь, 2017, 22:03\nЎзбекистон миллий терма жамоаси аъзоси – Сервер Жепаров Эроннинг “Истиқлол” жамоасига ўтгани тўғрисида хабар бериб ўтган эдик. Осиёнинг икки карра энг яхши футболчисининг янги жамоаси ҳақида нималарни биласиз? Агарда бу саволга жавоб беришда қийналган бўлсангиз, биз жавоб берамиз.\nЖепаровнинг янги клуби 1945 йилнинг 26 сентябрида “Дочаркех Саваран” номи остида ташкил топган бўлиб, 1949 йилдан бошлаб “Тож” номи остида фаолият юритган. 1979 йил мамлакатдаги катта ўзгаришлардан сўнг жамоа бугунги номи – “Истиқлол”ни олади. “Истиқлол” ибораси форсчадан “мустақиллик” деган маънони англатар экан. “Истиқлол” спорт жамияти бўлиб, мазкур номни спортнинг бошқа турларида ҳам учратишингиз мумкин бўлади. Ушбу спорт жамиятига уч нафар офицерлар: Мирзани, Жанонпур ва Навоблар томонидан асос солинган экан. Клуб кўк-оқ ранг либосларда ҳаракат қилади.\n“Истиқлол” ўз уй учрашувларини ўша машхур “Озоди” стадионида ўтказиб келади. Бугунги кунда ўз бағрига 78 мингдан зиёд мухлисни ўз бағрига сиғдира олувчи мазкур аренага 1973 йилда асос солинган. Стадионнинг катта сиғимига қарамай “Техрон дербиси”да баъзан мухлисларга жой етмай қолар экан.\n“Истиқлол” мамлакатдаги энг совриндор жамоалардан саналади. Техрон клуби шу кунга қадар 8 бор Эрон чемпиони бўлган экан. 2001 йилда Эрон Про лигасига асос солинган ва кўпчилик манбаларда натижалар айнан ана шу йилдан бошлаб ҳисобланади. Шундай бўлган тақдирда жамоанинг чемпионликлари сони 3 тани ташкил этади. Жепаровнинг янги клуби сўнгги бор 2012/13 йилги мавсумда Про лигада ғолиб чиққанини таъкидлаш жоиз.\nЭрон кубоги(Хафзи кубоги)ни қўлга киритиш бўйичг эса “Истиқлол”нинг олдига тушадигани йўқ. Клуб мазкур мусобақа финалларига 10 бор чиққан бўлса, шулардан 6 тасида ғалаба қозонган, ўз-ўзидан аёнки, қолган 4 сафар эса имконият бой берилган.\nХалқаро аренада ҳам жамоа етарлича обрўга эга саналади. “Истиқлол” икки бор ОЧК(ОЧЛ)да зафар қучган ва бу борада Эрондаги илк жамоа саналади. Тўғри, мазкур муваффақиятлар ўтган асрда қолиб кетганини таъкидламасдан илож йўқ.\nКлубнинг машхур мухлислари\nЮқорида таъкидлаганимиздек, Эронда мухлислар футболни севишади ва ҳар бир ўйинда ўз севимлиларини стадиондан туриб қўллашга интилишади. Бундан ташқари эса клуб бир қатор машхур мухлисларига эга: Мухаммад Ризо Пахлави(Эроннинг сўнгги шаҳзодаси), Ники Карими(актриса), Шила Худад(актриса), Хамид Хаддоди(баскетболчи) ва ҳоказолар.\n“Исқиқлол” бугунги кунда…\nЖамоани бугунги кунда маҳаллий мутахассис – Алиризо Мансуриян бошқариб келмоқда.\nМансуриян жамоани ёзда қабул қилиб олди. Унга қадар эса Эрон терма жамоасида ёрдамчи мураббий бўлиб ишлаган бўлса, кейинчалик Эрон олимпия(U-23) термасига мураббийлик қилди. “Истиқлол”га келгунига қадар эса у “Нафт” жамоасида фаолият юритиб келган.\nЭрон Про лигаси “куз-баҳор” тизимида ўтишини инобатга оладиган бўлсак, Жепаров “Истиқлол”га мавсум ўртасида бориб қўшилди. Таъкидлаш жоизки, унинг янги клубининг ишлари у қадар “юришмаяпти”. “Истиқлол” Хафзи кубогидаги юришини чорак финалдаёқ якунлаган бўлса, чемпионатда 5-ўринда бормоқда. Дарвоқе, “Истиқлол”ни февраль ойида ОЧЛ саралаш босқичи доирасида “ Ас-Сад”га қарши ўйин кутиб турганини айтиш лозим.\nМухлисларимизда “Жепаров янги жамоасида кимлар билан тўп тепади?” деган савол пайдо бўлган бўлиши табиий. Биз эса уларнинг айримларини келтирамиз: Мехти Раҳмати, Хусро Хайдари, Робсон(Бразилия), Храйр Мкоян(Арманистон), Леандро Падовани(Бразилия).


Intel АҚШ ва Европада 100 та ўзи бошқарилувчи автомобилни синовдан ўтказади\n07:37 / 10.08.2017\nАҚШнинг Intel корпорацияси АҚШ, Европа ва Исроилда 100 та ўзи бошқарилувчи автомобилни синовдан ўтказиш режасини эълон қилди. Бу ҳақда компания сайтида маълум қилинган.\n"Реал дунё шароитларида машиналар қуриш ва уларни синаш дарҳол унум беради ва тўлиқ автоном автомобиллар учун зарур технологиялар ва ечимларни ривожлантиришни тезлаштиради", деб айтган яқинда корпорациянинг катта вице-президенти лавозимини эгаллайдиган Амнон Шашуа.\nЛойиҳа Исроилнинг рақамли тизимлар, жумладан компьютер ёрдамида кўриш тизимини яратиш билан шуғулланувчи Mobileye билан биргаликда амалга оширилади. Синаладиган 100 та автомобиль ичида "турли марка ва турдаги" автомобиллар бўлади.\nҲозирда бир қатор автокомпаниялар ўзи бошқарилувчи автомобиллар яратиш устида иш олиб боришмоқда. Аввалроқ Intel BMW компанияси билан ҳамкорлик қилаётгани маълум қилинганди. Январда BMW вакиллари компания синовлар учун 40 автомобилни тақдим қилишини айтишганди.\nАҚШ Intel Европа автоном автомобиллар


14:30 / 07 июнь 353 pdf Ўқиш режими + -\n83. Абу Раввоъдан ривоят қилинади:\n«Ибн Умарнинг олдида бир киши бор эди. Унинг қизлари бўлиб, у уларнинг ўлимини тилади. Шунда Ибн Умар ғазабланиб:\n«Уларга ризқни сен берасанми?!» деди».\nШарҳ: Афтидан, мазкур ота қизларни боқишдан зорланиб, уларнинг ўлимини тилаганга ўхшайди. Шунинг учун Абдуллоҳ ибн Умар розияллоҳу анҳу унга қарши гапида ризқ ҳақида сўз юритмоқда.\nАлбатта, ризқ Аллоҳдан. У Зотдан бошқа ҳеч ким бировга ризқ бера олмайди. Жумладан, ота ҳам қизларига ризқ бера олмайди. Шундай экан, уларни боқишдан қочиб, ўлимини тилаш мусулмон одамга тўғри келмайди.\nБолали одам уларга ўлим эмас, балки узоқ-умр, бахт-саодат тилаши керак.\n1. Фарзандга, хусусан, қиз фарзандга ўлим тилаб бўлмаслиги.\n2. Фарзанднинг ризқини ота-она бермаслиги.\n10:00 / 03 июнь 208\nШаввол ойи рўзаси ва фазилати\n19:00 / 07 июнь 588\n551 15:45 / 28 август\n623 11:00 / 10 апрель\n18-боб. Насрония онага исломни арз қилиш\nАбу Ҳурайрадан ривоят қилинади.Мен ҳақимда эшитган одам борки, яҳудийми, насронийми ndash барибир, мени яхши кўриб қолар эди. Онамнинг Исломга киришини жуда давоми...\n844 11:10 / 27.12.2018\n1301 10:30 / 05.12.2018


Самарқанд шаҳрида кўп йиллардан буён таъмирланмаган кўчага асфальт ётқизилди\nСамарқанд вилоят ҳокими Эркин Турдимовнинг топшириғига кўра, Самарқанд шаҳридаги Хожа Исҳоқ Вали кўчасининг 210 метрлик масофаси «Тойлоқ туман йўллардан фойдаланиш» унитар корхонаси йўлсозлари томонидан таъмирланиб, асфальт қилинди. Бу ишларга корхонанинг 10 дан ортиқ махсус техника ва юк ташувчи машиналари бириктирилди.\n«Бу кўча кўп йилдан буён таъмирланмаган эди. Айниқса, ёмғир ва қор ёғганида кўчада нафақат автомобилларнинг, балки аҳолининг ҳам ҳаракатланиши қийинлашарди. Вилоят ҳокими Эркин Турдимовнинг топшириғи билан кўчамизда ободонлаштириш ишлари олиб борилгани ва йўл асфальт қилинганидан маҳалламиз аҳли жуда мамнун», — дейди «Боғибаланд» маҳалла фуқаролар йиғини раиси Олимжон Абдусаломов.\nМаълумот учун, Хайрулло Бозоров Наманган шаҳри марказидаги айрим кўчалар ҳолатини танқид қилганди.\nАввалроқ Самарқанд вилояти ҳокимига янги маслаҳатчи тайинлани ҳақида хабар берилди. Шунингдек, Ёшлар ишлари агентлиги Самарқанд вилояти бошқармасига бошлиқ тайинлангани, Булунғур туманида ҳокимнинг чегара масалалари бўйича ёрдамчиси тайинлангани ҳақида хабарлар берилган эди.


АМАЛИЙ ҲАМКОРЛИК САМАРАСИ — Марғилон ҳақиқати\nАМАЛИЙ ҲАМКОРЛИК САМАРАСИ\nЎзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида хотин-қизларни қўллаб-қувватлаш, уларнинг мамлакат ижтимоий-сиёсий ҳаётидаги роли ва мавқеини юксалтириш, ҳуқуқ ва қонуний манфаатларини мустаҳкам ҳимоя қилишга доир давлат сиёсатининг асосий йўналишлари белгилаб берилган.\nЎзбекистон Республикаси Президентининг “Ҳуқуқбузарликлар профилактикаси ва жиноятчиликка қарши курашиш тизимини янада такомиллаштириш чора-тадбирлари тўғрисида”ги қарори ижросини таъминлаш мақсадида шаҳар хотин-қизлар қўмитаси, ҳуқуқни ҳимоя қилиш органлари, жамоат ташкилотлари, ўзини-ўзи бошқариш органлари билан ҳамкорликда бу борада изчил самарали тадбирлар ўтказиб келмоқда.\nЖумладан, шаҳар хотин-қизлар қўмитасининг суд органлари билан аёллар томонидан содир этиладиган ҳуқуқбузарликларнинг олдини олиш, жиноятчиликка мойил хотин-қизларни соғлом турмуш тарзига қайтариш, улар билан якка тартибда иш олиб бориш, жазони ижро этиш муассасаларидан озод этилган хотин-қизларнинг ижтимоий реабилитацияси ва мослашиши бўйича кўрилаётган амалий чора-тадбирлар яхши самара бермоқда. Мисол учун ҳамкорликда ўтказилган чора-тадбирлар натижасида ўтган йили аввалги 2017 йилга нисбатан хотин-қизлар томонидан содир этилган жиноятлар сони 59 тага ёки яқин 50 фоизга камайди.\n— Энг муҳими, — дейди – шаҳар хотин-қизлар қўмитаси раиси Дилноза Эргашева. – Биз шаҳардаги МФЙлари, жамоат ташкилотлари билан ҳамкорликда хотин-қизлар ўртасида жиноятчилик, ҳуқуқ- бузарлик ҳамда бошқа салбий ҳолатларнинг олдини олиш борасида ҳамкорликда аниқ режа асосида ҳаракат қиляпмиз. Бу борада суд органлари билан ҳамкорлик айниқса амалий самара бермоқда. Хусусан, ўтган йили ҳуқуқбузарлик ҳолатига йўл қўйган, 47 нафар аёлларни биз кафилликка олдик. Бу аёлларнинг ҳар бири билан алоҳида суҳбатлашиб, содир бўлган ҳолатларининг сабаб ва оқибатларини ўргандик. Ҳар бир аёлнинг ижтимоий ҳаётга мослашувига кўмаклашиб, уларнинг бандлигини таъминлаш чораларини кўрдик. Натижада, ҳуқуқбузарликка йўл қўйган хотин-қизларнинг аксариятини ижтимоий фаоллигини таъминлашга эришилди. Шу боис бу борада жорий йилда ҳам изчил ҳамкорликни давом эттиряпмиз.\nҲақиқатдан ҳам хотин-қизлар ўртасида ҳуқуқбузарликларнинг барвақт олдини-олиш, уларнинг ижтимоий реабилитацияси ва ҳаётга мослашиши бўйича ҳамкорликдаги чора-тадбирлар изчил давом этмоқда. Мисол учун, ўтган ҳафтада жиноят ишлари бўйича шаҳар судининг очиқ суд мажлисида фуқаро Мунира Бадалованинг Ўзбекистон Республикаси ЖКнинг 169-моддаси 3-қисми билан айблаш ҳақидаги жиноят иши ҳам хотин-қизлар қўмитаси, МФЙни вакиллари иштирокида кўриб чиқилди. Суд жараёнида М.Бадалованинг қилмиши рад этиб бўлмайдиган далиллар билан исботланди. Айбланувчи қилмишига тўлиқ иқрор бўлиб, оилавий, ижтимоий ҳолати ночорлиги, қилмиши ҳуқуқий оқибатларини англамагани учун бундай ножўя ҳаракатга йўл қўйганини билдириб, қаттиқ пушаймонлик изхор қилди. Суд жараёнида жиноятга жазонинг муқаррарлиги таъминланди. Бироқ, суд шаҳар хотин-қизлар қўмитаси, МФЙнинг кафиллигини эътиборга олиб, энг енгил жазо чорасини қўллади.\nБир сўз билан айтганда, ҳуқуқбузарликка йўл қўйган яна бир аёл оиласи бағрида қолдирилди. Хотин-қизлар қўмитаси, маҳалла фуқаролар йиғини бундай ножўя ҳаракатга йўл қўймаслиги учун уни ижтимоий фойдали меҳнатга жалб қилиш, ҳимоялаш чораларини кўришди. Ҳамкорликдаги бундай амалий чоралар эса энг аввало жиноятлар содир этишга мойил хотин-қизларни соғлом турмушга қайтариш, уларнинг ҳуқуқий онги ва маданиятини ошириш билан бир қаторда суд жараёнинг очиқлиги, ошкоралиги, шаффофлиги ва таъсирчанлиги юксалишига хизмат қилмоқда.


Тошкент шаҳрига кираверишда психотроп дори воситалари олиб кетаётган аёл қўлга олинди\n13 Dekabr 18:30 Ҳодисалар\nДЙҲХБ ДОРИ ВОСИТАЛАРИ ЙПҲ ПСИХОТРОП\nТошкент шаҳрига кираверишда ЙПҲ инспекторлари томонидан автомашинада ноқонуний психотроп дори воситалари олиб кетаётган аёл қўлга олинди.\nБу ҳақда ДЙҲХБ матбуот хизмати хабар берди.\nЖорий йилнинг 11-декабр куни соат 21:30да “Бектемир” пости ЙҲХБ инспекторлари Ш.Холназаров ва И.Мамбетовлар томонидан пойтахтга кириб келаётган “Матиз” автомашинасини тўхтатган. Холислар иштирокида олиб борилган кўздан кечириш чоғида 34 ёшли йуловчи Д.Х.дан 3 дона “Тропикамид”, 3 дона “Регапен” ва 18 дона “Карбамазепин” дори воситалари топилди.\nАниқланган факт юзасидан баённома тузилиб, фуқаро Д.Х. Бектемир ИИБга кузатиб қўйилган.\nТошкентдаги мушлашиш: Ички ишлар вазирлиги воқеага изоҳ берди\nТошкент: саратон маркази раҳбариятига қарши жиноий иш қўзғатилди


АҚШ Ўзбекистондан нима истайди? - BBC Uzbek - O'zbekiston\nАҚШ Ўзбекистондан нима истайди?\nСўнгги янгиланиш 12 март 2013 - 13:36 GMT\nЎзбекистон Ташқи Ишлар вазири уч кунлик сафар билан АҚШга борган. Сўнгги пайтлар Америка ва Ўзбекистон ўртасидаги ўзаро сафарлар анча қизиб қолган.Хўш, Америка Ўзбекистондан нима истайди?\nЎзбекистон Ташқи Ишлар вазири уч кунлик сафар билан АҚШга борган.\nВазир Давлат котиби Жон Керри ва бошқа АҚШ расмийлари билан учрашиши кутилади.\nСўнгги пайтлар Америка ва Ўзбекистон ўртасидаги ўзаро сафарлар анча қизиб қолган.\nЎтган йили АҚШ вакиллар палатасининг махсус вакили Дана Рорабахер, ўтган ой эса АҚШ мудофаа вазирининг муовини Девид Седний Тошкентга сафар қилгандилар.\nХўш, Америка Ўзбекистондан нима истайди?\nСуҳбатдошимиз АҚШда яшовчи сиёсий таҳлилчи Тошпўлат Йўлдошевга кўра, Ўзбекистон билан муносабатларда унинг минтақадаги муҳим стратегик ўрни эътиборга олинмоқда ва келажакка қаратилган режалар назарда тутилмоқда.\n"Ўзбекистонга берилмоқчи бўлган аслаҳаларнинг турларига қараганда ҳам Афғонистон билан боғлиқ вазиятни Ўзбекистон ёрдами билан ҳали қилишга интилиш борга ўхшайди", дейди сиёсий таҳлилчи.


Сотувга қўйилган ғаройиб нарсалар\n10:46 / 20.10.2015\n“Бозорга ўхшайди асли бу дунё” деганида шоир ҳақ бўлган экан. Одамлар нималарни сотишмайди дейсиз! Буюмларни сотишга мўлжалланган оддий сайт ҳеч кимнинг хаёлига келмаган нарсалар кимошди савдосига қўйиладиган бозорга айланиб кетди. 2000 йилда кимдир Исландияни, 2005 йилда иккинчи исмга ҳуқуқни, 2010 йилда эса арвоҳни сотмоқчи бўлган. Демак, танишамиз —“eBay”да сотувга қўйилган антиқа нарсалар рўйхати.\n1. “Голливуд” ёзуви. 2005 йилнинг ноябрида дастлабки ҳарфлари 450 400 долларга сотилган.\n2. Кардинал Йозеф Ратцингернинг “Volkswagen”и. 2005 йилнинг майида 277 171,12 долларга сотилган.\n3. Авиаташувчи. 2004 йилда Бразилиянинг “Minas Gerais” авиаташувчиси кимошди савдосига қўйилган, лекин бир оз вақтдан сўнг сайт маъмурияти томонидан олиб ташланган.\n4. Янги тур. 2004 йилда кимошдига қўйилган денгиз типратикани янги турдаги жонзотлиги маълум бўлган ва “Coelopleurus Exquisitus” деб ном олган.\n5. Элвис Преслидан қолган сув. Айтишларича, 1977 йилда рок-н-ролл қироли Шимолий Каролинадаги концертидан сўнг пластик стаканда сув ичган. Ундан қолган бир неча томчи сув 455 долларга сотилган.\n6. Бритни Спирснинг сочлари. Бритни 2007 йилда бошини қирдирганидан кейин унинг сочлари бир миллион долларга “eBay”га қўйилган.\n7. Немисча. Ҳа, гап тил ҳақида бормоқда. Германияда инглиз тилининг таъсири кучаяётганига эътибор қаратиш мақсадида немис тили ассоциацияси немис тилини кимошид савдосига қўйган.\n8. Янги Зеландия. Австралия фуқароси Янги Зеландияни бошланғич нархи 0,01 австралия доллари эвазига сотишга уринган. Нарх уч минг долларга етганида кимошди савдоси тўхтатилган.\n9. Маккажўхори қаламчалари. Аниқроғи, бир дона қаламча Ковентри университети талабаси томонидан деярли икки долларга сотилган.\n10. Яйраш. Тўрт нафар австралиялик «пиво, газак ва зўр суҳбат»ни ваъда қилишиб, ўзларини дам олиш куни учун 1300 австралия долларига сотишган.\n11. Гольф шарлар. Бу шарлар оддий шар эмас — питон ютиб юборган ва жарроҳлик йўли билан чиқарилган шарлар. 1400 австралия долларига сотилган.\n12. Исландия. Савдога қўйилган яна бир давлат — бу сафар 2008 йилги молиявий инқироз сабабли.\n13. Хиёнатчининг спорт машинаси. Британиялик радиобошловчи Тим Шонинг хотини эри эфирда бегона аёлларга хушомад қилаётганини эшитиб қолгач, унинг “Lotus Esprit”ини 50 пенсга сотиб юборган.\n14. “Макдоннел-Дуглас” F/A-18 қирувчи-бомбардимончи самолёти. Майк Ланда темир-терсаклар уюми орасидан топиб олган жанговар самолётни сотувга қўйган. Аммо ФҚБдагилар унга самолёт фақат АҚШ фуқаросига сотилиши мумкинлигини ва у мамлакат ҳаво ҳудудини тарк этмаслиги лозимлигини уқтиришган.\n15. Ейилмай қолган брюссел карами. Буюк британиялик Ли Найт Рождество оқшомида ейилмай қолиб кетган брюссел карамини 2000 долларга сотган.\n16. Иккинчи исм. 2005 йилда тадбиркор Мэтт Роуз унга иккинчи исм қўйиш ҳуқуқини сотмоқчи бўлган. Кимдир бу ҳуқуқни 8 минг долларга сотиб олишга рози бўлган, бироқ Юта штати маъмурияти унинг исмини ўзгартиришга розилик бермаган.\n17. Арвоҳ. 2010 йилда Майкл Фосетт арвоҳни сотишга уринган, лекин олти кундан сўнг унинг эълони “eBay”дан олиб ташланган.\n18. GIF.Рассом Майкл Грин Жефф Кунснинг “Шарчалардан ясалган ит” (Кунснинг энг қиммат иши,кимошди савдосида 58 миллион долларга сотилган) асаридан илҳомланиб яратган гиф суратини сотувга қўйган. Гиф атиги 200 долларга сотилган.\n19. Футбол жамоаси. “Indiana Firebirds” жамоаси деярли 4 миллион долларга сотилган.\n20. Бу резина ўрдакчани сотувга қўйган шахснинг айтишича, унинг ўғли ўрдакчани қўлидан қўймай олиб юрган. У юз долларга сотилган.\n21. Эритилган пишлоқли бу сэндвичда Биби Марямнинг тасвири бўлган. Сэндвич 28 минг долларга сотилган.\n22. Пешонадаги реклама. Шунчаки реклама эмас, абадий реклама. Юталик Кари Смит ўз пешонасини “GoldenPalace.com” сайти рекламасини жойлаштириш учун сотган.\n23. Ҳаёт мазмуни. 2000 йили Шимолий Каролиналик бир шахс ҳаёт мазмунини сотган. Эълонда шундай дейилганди: “Мен ҳаёт мазмунини англадим ва бу маълумот билан ўртоқлашишдан бахтиёр бўламан”. Унинг сотувга қўйган “буюми”ни 3,26 долларга сотиб олишган.\n24. Жигар. Агар “eBay” бу эълонни олиб ташламаганида флоридалик шахс ўз жигарини 5,7 миллион долларга сотиб юбориши мумкин эди.\n25. Ҳаёт. Иан Ашернинг хотини кетиб қолгач, у ўз ҳаётини сотувга қўйган. Унинг ҳаёти 300 минг долларга сотилган ва у саёҳатга отланган ҳамда “Сотилган ҳаёт” деган китоб ёзган. “Дисней” бу китоб асосида фильм суратга олиш ниятида.


С начала работы biznes-daily.uz 6 466 985\n“Best realtor” МЧЖ қуйидагиларни маълум қилади!\n“Parmad Trading” МЧЖга тегишли Тошкент вилояти, Паркент тумани, Паркент шаҳри, “Ўзбекистон” кўчасида жойлашган, қурилиш ости майдони 262,50 кв.м., ишлаб чиқариш майдони 372,29 кв.м. бўлган 2 қаватли маъмурий бино “Best realtor” МЧЖ воситачилигида тўғридан-тўғри музокаралар ўтказиш йўли билан 400 000 000 (тўрт юз миллион) сўм дастлабки таклиф баҳосида сотувга қўйилмоқда.\nЮқоридаги объектнинг сотилиши юзасидан музокаралар хабарнома матбуотда эълон қилинган санадан бошлаб расмий иш кунлари (душанба, сешанба, чоршанба, пайшанба, жума) кунлари соат 10.00 дан 16.00 га қадар ўтказилади. Талабгорлардан акцепт аризаларини қабул қилиш дастлабки акцепт аризаси берилган куни соат 16.00 да тўхтатилади.\nМазкур объект бўйича музокараларда иштирок этиш учун бир кунда икки ва ундан ортиқ талабгорлардан акцепт аризалари тақдим этилганда, мулк эгаси, яъни сотувчи томонидан тузилган махсус музокара комиссияси, ўз акцепт аризасида энг юқори нархни энг қисқа муддатда тўлашни таклиф этган талабгорни ғолиб деб топади.\nҒолибга сотувчи билан ўрнатилган тартибда олди-сотди шартномасини имзолаш ва шартнома шартларига кўра тўловларни амалга ошириш мажбурияти юклатилади.


Ғоя ва мақсадларимиздан узоқлашмайлик « Ўзбекистон Халқ Ҳаракати\nҒоя ва мақсадларимиздан узоқлашмайлик\n12 March 2013 - 11:59\n2011 йилнинг апрел ва май ойида Ўзбекистон Халқ Ҳаракати тузилиши ҳақида матбуотда хабарлар пайдо бўлиши билан чин дилдан бу ташаббусни олқишладим. Янги ҳаракат Муассисларидан Муҳаммад Солиҳ акага бу ҳақдаги ўз фикр ва таклифларимни юбордим. Кейин Берлинга, ЎХҲнинг биринчи қурултойига у киши билан бирга кетдик. Самолётда ягона мавзуни, яъни янги ҳаракатнинг ғоя ва мақсадларини муҳокама қилдик:\n“Янги ҳаракат қандай ҳаракат бўлади?”\n[soundcloud id=’82912477′ color=’#B8240D’]\n1990 йилда “Эрк”га аъзо бўлиб, Муҳаммад Солиҳ ака билан танишганимда ҳам шунга ўхшаш мавзуни гаплашгандик. У пайт биз Ўзбекистоннинг мустақил бўлиши учун курашга бел боғлагандик. Масала ойдин ва кураш йўлимиз аниқ эди: Ўзбекистон Коммунистик партиясининг СССРда қолиш расмий сиёсатини рад қилиш ва бу орқали Ўзбекистоннинг давлат мустақиллигига эришиш. Ўша йиллар менинг сиёсатдаги илк тажриба йилларим ва эътирофи этишим керакки, ҳаётимнинг энг ҳаяжонли йиллари эди…\nИстанбулдан Берлинга кетар экан Солиҳ акага янги ҳаракатнинг мафкураси қандай бўлиши керак, деб сўрадим. Чунки бир сиёсий ҳаракатни мафкурасиз тасаввур қилиб бўлмайди:\n“Эркинлик ва Адолат” деди Солиҳ ака вазминлик билан…\n“Ажабо ўзи учун айтаяптими”, деган фикр ўтди хаёлимдан. Чунки Муҳаммад Солиҳ ака ва оиласининг Каримов диктатурасидан энг қаттиқ азоб чекканлар сафида экани маълум. Золим режим у кишини ноҳақлик билан 1999 йилги Тошкент портлашларида айблаб 15 йилга қамоқ жазосига маҳкум қилган ва укалари ҳам ўнларча йиллаб Каримовнинг зиндонларида азоб чеккан ва чекмоқда эди. Лекин мен бу фикримдан дарров қайтдим. Чунки Муҳаммад Солиҳ фақат ўзи ва оиласи учун “Эркинлик ва Адолат” истаганда эди сиёсий фаоялиятни йиғиштириб қўйган бўларди. Бу билан диктатор Каримовни чексиз қувонтирарди, балки Муҳаммад Солиҳга ватанга қайтиш учун рухсат берилар ва ҳозирда қамоқда сақланаётган укаси Муҳаммад Бекжон дарҳол озод қилинган бўларди…\nАммо гап 30 миллионлик ўзбек деган халқнинг Эркинлиги ва бу халқ учун Адолатни таъминлайдиган янги жамият қуриш ҳақида кетаётганди. Қисқача айтадиган бўлсак, диктатор Каримовнинг режими дунёга қандай Қуллик ва Зулм билан танилган бўлса ЎХҲ ва унинг лидери ҳам бу машҳур диктаторга қарши “Эркинлик ва Адолат” байроғини кўтириш билан танилиши керак эди…\nШунинг учун ҳам ЎХҲ нининг биринчи қурултойида мен янги ҳаракатнинг ғояси ва мақсади “Эркинлик, Адолат ва Ҳуқуқга асосланган фуқаровий жамият” қуришдир шиорини ўртага ташладим. Бу ғоя ва мақсад қурултойда овозга қўйилди ва қабул қилинди.\nОрадан бир йил ўтиб Прагада ЎХҲ нинг иккинчи қурутойи бўлди. Унда ҳаракатимизнинг ғоя ва мақсади янада тиниқлашди ва ЎХҲ “Миллий Озодлик ҳаракатидир” (русчаси “Национально Освободительное Движение”) деган хулосага келинди. Зеро, 2011 йилнинг йилда ўртага чиқиб, қисқа вақтда дунёни ларзага солган “Араб Баҳорининг” шиори ҳам “Эркинлик ва Адолат” эди. 20 асрда Ҳиндистонда Неру, Жанубий Африкада Манделла, Чехияда Ҳавел ўз халқларининг миллий озодлик ҳаракатига раҳбарлик қилган эдилар. Ҳозирда Туркияда Тоййиб Эрдўғон, Мисрда Муҳаммад Мурсий ҳам ўз халқлари ва давлатларида “Эркинлик ва Адолат” учун курашмоқдалар. Қисқача айтадиган бўлсак, ЎХҲ Ҳиндистонда, Жанубий Африка Республикасида, Чехияда, Мисрда ва Туркиядаги миллий озодлик ҳаракатларига ўхшаш бир ҳаракатдир ва Неру ҳиндистонликлар, Манделла жанубий африкаликлар, Ҳавел чехияликлар, Мурсий мисрликлар, Эрдўғон туркияликлар учун озодлик ҳаракатининг раҳбари ҳисоблангани каби Муҳаммад Солиҳ ҳам ўзбеклар учун мана шундай “Эркинлик ва Адолат” учун кураш ҳаракатининг раҳбаридир. Бу бир ҳақиқатдир, машҳур золим ва унинг малайлари буни тан олмаслар ҳам ҳақиқат барибир ҳақиқатдир…\nЎтган деярли икки йилда ЎХҲ ўзбек халқи наздида ва дунё сиёсатида ўзининг муносиб ўрнини эгаллади. Аллоҳ таолонинг инояти билан сўнги йилларда Австралияда бошқа барча қитъаларга саёҳат қилдим ва ЎХҲ ва унинг раҳбарининг довруғи дунёнинг турли бурчакларига етганлигига ўзим гувоҳ бўлдим. Бу гапни ўзимизнинг машҳурлигимиз билан мақтаниш мақсадида айтаётганим йўқ, албатта. Гап ЎХҲ шиор қилиб олган ““Эркинлик ва Адолат” ғоясининг дунёнинг тўрт бурчагига тарқалгани ва дунёга анор доналари каби тарқалиб кетган ўзбеклар орасида машҳур бўлиб кетгани ҳақидадир.\nБугун алҳамдулиллаҳ Ўзбекистоннинг барча вилоятларида ЎХҲ танилди, бу вилоятларнинг туман ва шаҳарларида сон саноқсиз аъзо ва хайрихоҳларимиз фаолият олиб бормоқдалар. Шаҳарларда ва қишлоқларда сд ларимиз, варақаларимиз, китобларимиз тарқалмоқда. Хуллас, ўзбек халқи диктатор Каримов режимининг қулашини кутгани каби ЎХҲ раҳбарлигида ватанимизда эркинлик ва адолатга асосланган янги жамият қурилишини ҳам интизорлик билан кутиб турибди…\nМана шундай масъулиятли кунларда ЎХҲ ва унинг курашини ҳам, унга қарши қилинаётган фитна ва туҳмат сафарбарликларини ҳам табиийлик ўрнида кўришимиз керак. Чунки зулмнинг энг қоронғу нуқтаси ойдинлик яқинлашганининг ишорати ҳамдир. Диктатор Каримов ва малайлари бутун кучлари билан ЎХҲ га тўсиқ қўйишга, ҳаракатимизни ва унинг раҳбарларини обрўсизлантиришга уринмоқдалар. Бу мақсадда ҳаракатимизнинг оммавий ахборот воситаларига ҳужумлар қилинмоқда ва ЎХҲ нинг Ўзбекистондаги ваиклларига турли тазйиқлар ўтказилмоқда. Аммо ойни этак билан ёпиб бўлмайди, золимлар қанчалик ҳаракат қилмасин ЎХҲ ўзининг мақсадига тобора яқинлашиб бораётганига шубҳамиз йўқ. Ўзбекистондан ҳаракатимиз қилаётган ишларга келаётган акс садолар бунинг очиқ далилидир. Бир сўз билан айтсам, алҳамдулиллаҳ ЎХҲ бугун халқимиз билан бирлашди ва бундан кейинги масала диктатор Каримов режимининг у ёки бу шаклда қулаш масаласидир…\nЎХҲ га золимано муносабатда бўлаётганларнинг “далилларидан” бири сиёсий нуқтаи назардан ҳаракатимизнинг муҳофазакор (ғарбдаги консерватив тушунча) чизгисига яқинлигидир. Бу ҳам табиийлик ўрнида кўрилиши керак, чунки аҳолисининг 90 % мусулмон бўлган мамлакатда адолат ва эркинликни мақсад қилиб олган ҳаракатнинг миллий ва эътиқодий муҳафазакорлиги фитрий бир хусусиятдир. Агар биз америкадаги қизил танлиларнинг ёки ғарбдаги либерал ва атеист гуруҳларнинг (улар албатта ўзларининг жамиятларида ўз ғояларига эргашадилар) қадриятларини ўзимизга шиор ва байроқ қилиб олганимизда бу нотабиийлик бўларди ва асосан мусулмонлардан иборат бўлган халқимиз ҳам ўзига бегона бўлган бундай “қадриятларни” қабул қилмасди. Ёки исми ўзимидан, ичи тамоман бизга ёт бўлган ақлсизлар каби “имония” мазҳабини яратдик, бу мазҳабга кўра Ислом динида фарз ибодатлар йўқ, ҳалол ва ҳаром деган нарса ҳам йўқ, яхши ахлоқ ва маънавият қолоқлик ишоратидир, деганимизда мусулмон ўзбек халқи бизга эргашар эдими? Бундай ақлсизликларни иддоа қилаётганлар эртага Ўзбекистонда эркинлик ва адолат тантаъна қилганда мусулмон халқнинг уларни сайлаш у ёқда турсин, юзларига тупуришларини биладиларми? Ҳой инсофсиз, ўзинг Ҳақ динни ёқтирмас экансан, ҳеч қурмаса, ғарблик атеист демократларга ўхшаб, мен динга ишонмайман, аммо диндорлар билан ҳам ишим йўқ, демайсанми? Бу маънода баъзиларнинг бизни “соқол қўйганлар” деб ҳақоратлашлари тарбиясизлик ҳамда савиясизликдир. Улар бунинг ўрнига ўзларининг “соқолсиз”, яъни ялтираган юзларини реклам қилсалар бўлмайдими? Балки бу билан халқнинг эътиборига тушиб ҳам қоларлар. Аммо сирти ялтироқ, ичи қалтироқ бўлганлар буни ҳам эплаша олмайди…\nҲақиқат шундан иборатки, Ислом дини ва мусулмон уммати бугун дунёда бўлаётган жараёнларнинг марказида ўрин олди. Бунинг учун Парвардигоримизга қанча шукр қилсак оз. Чунки бундан 30 йил олдин дунёда Ислом дини ва мусулмон уммати борлиги ҳақида ҳеч ким гапирмасди ҳам. Демак, Ислом динининг ва мусулмонларнинг ижтимоий ҳаётда ўз ўрнини топишини ўйлайдиган, бу йўлда ҳаракат қиладиган мўътадил сиёсий ҳаракатларга ҳам эҳтиёж пайдо бўлди бугун. Зеро, Исломий йўл охиратпарастлик (роҳиблик) ва дунёпарастлик (материализм) орасидаги ўрта йўлдир. Яъни, динимизга ҳар қандай “парастликлар” (измлар), ҳаддан ошишлар (радикаллик) ётдир. Шунинг учун ҳам ЎХҲ ва ҳаракатимиз вакилларини радикалликда ва террорчиликда айблаётганлар аслида ўзлари материлизмнинг фикрий ва амалий террорчилари ҳисобланади.\nБаъзи биродарлар мени сиз шу жоҳилларни ҳам Ҳақ йўлга давъат қилишдан чарчамайсиз, дея танқил қилишади. Тўғри мен бу инсофсиз тоифаларга ҳам насиҳатлар қилганман, уларга шояд фойда олишса, дея китобларимини юборганман. Ахир инсонларнинг аълоси ва пайғамбарларнинг охиргиси Муҳаммад (сав) Абу Жаҳлни, яъни аввалги ва ҳозирги жоҳилларнинг ёлғон эътиқод ва маънавиятсизликдаги оталарини такрор ва такрор Ҳақ йўлга даъват қилган эдиларку!\nАбу Жаҳл зулмини ва тубанлигини ортирган сари Муҳаммад (сав) адолатларини ортирган эдиларку! Қуръони Карим биз мўминларга “Жоҳиллар сизларга сўз отадиган бўлса, уларга “”сизларга салом бўлсин”, денглар” дея амр қилганку (Фурқон сураси 63 оят)\nДемак, биз ЎХҲ вакиллари сифатида бутун кучимизни ҳаракатимизнинг ғоя ва мақсадларини амалга оширишга қаратишимиз керак. Албатта, бизга қарши айтилаётган туҳмат ва иғволарни ҳам жавобсиз қолдира олмаймиз. Фақат бу иғво ва фитналарни қилаётганлар қуллик ва зулм тарафдорлари, биз эса эркинлик ва адолат тарафдорлари эканлигимизни асло унутмайлик. Орада ғоя, мақсад ва савия фарқи бордир. Кечагина туҳумдан хом ҳолида чиққан жўжачанинг самода парвоз қилаётган бургутни сўкиши нақадар кулгули ҳамда ачинарли ҳолдир. Бунинг устига майдонда пайдо бўлиши тубанлик ва ҳақоратдан иборат бўлган арзимас махлуққа нима деб жавоб бериш ҳам мумкин? Ахир тенг тенги билан деган ўзбекларнинг донолари…\nМен ҳарактимизнинг барча вакилларини асосий ғоя ва мақсадимиздан чалғимасликка, бор кучимиз ва имконларимизни Ўзбекистондаги золим режимнинг кирдикорларини фош қилиш ва халқимизнинг тараққийпарвар вакилларини бу йўлда бирлаштиришга ҳаракат қилишга чақираман. Албатта, ЎХҲ ва унинг вакиллари танқид қилиниши керак. Аммо бундай танқид ижобий ва энг муҳими амалий бўлиши керак эмасми? Агар баъзилар ЎХҲ фаолиятидан мамнун бўлмаса, нега улар ҳақиқий халқ ҳаракати мана бундай бўлади, дея янги ҳаракат тузиб, уни сиёсат майдонида ЎХҲ дан таъсирлироқ ва кучлироқ қилиб кўрсата олмайдилар? Ҳақиқий танқид мана шундай амалий танқид, тўғрироғи эркинлик, адолат ва ҳақиқат йўлида мусобақалишишдан иборат бўлиши керак. Бунинг ўрнига фитна ва ҳақоратни ўзларига зийнат қилиб олганларга ҳозирча афсусланишдан бошқа иложимиз йўқ. Ҳозирча деяпман, чунки ўз замонида ҳақ тарафида бўлган Чўлпонларни, Фитратларни, Абдулла Қодирийларни турли фитна ва бўҳтонлар билан дорга остирганлар ҳам ўзбек номини ташиган истеъдодсиз, қобилиятсиз, фитначи ҳасадгўй заволлилар эдилар. Кейинчалик ҳақиқат тантаъна қилганда мана шу туҳматчи ва жосуслар халқимизнинг маломат ва лаънатига сазовор бўлмадиларми? ЎХҲ ва унинг раҳбари Муҳаммад Солиҳ Чўлпонлар, Фитратлар, Абдулла Қодирийлар юрган йўлни давом эттирмоқда ва бизга қарши ҳақсизлик ва фитна қилаётганларнинг эрта индин адолат тантаъна қилганда лаънат ва маломат селида бўғилишларида ҳеч қандай шубҳамиз йўқдир.\n12 март 2013 йил.


ЕХҲТ раиси:"Ўшдан жиддий хавотирлар билан қайтдим"\nЕХҲТ раиси Ажубалис қирғиз ҳукуматини этник озчилик билан мунтазам мулоқотга чақирди.\nЎш ва Бишкекка сафар қилган ЕХҲТ раиси Аудронюс Ажубалис Қирғизистонда миллатлараро муносабатларнинг янада мураккаблашиб кетиши хавфи борлигидан хавотир билдирди. У қирғиз ҳукуматини миллий озчилик вакиллари ҳуқуқларини ҳимоя қилишга чақирди.\n3 март куни кечга яқин ўтказилган матбуот анжуманида Ажубалис Ўшда миллий озчиликни ташкил этувчи миллатлар ҳуқуқлари поймол қилинаётганини, қирғиз ҳукумати бу кўринишнинг олдини олиш учун кескин чора-тадбирлар кўриши лозимлигини таъкидлади.\nЕХҲТ раиси, Литва Ташқи ишлар вазири Аудронюс Ажубалис июн қирғинидан сўнг Ўшда миллатлараро ўзаро ишонч ҳали ҳам қолипланмаганини айтди. Унинг фикрича, Ўшда миллий озчилик ҳуқуқларининг поймол этилаётгани бу ҳудудда хавфли вазият сақланиб қолаётгани белгисидир.\n- Мен Ўшдан муайян, ҳатто жиддий дейишим мумкин бўлган хавотирлар билан қайтдим. У ердаги ижтимоий, сиёсий вазият кутилмаганда ўзгариб кетиши мумкин. Мени, айниқса, дискриминация, қувғин ва тазйиқ қилиш, инсон ҳуқуқларининг қўпол тарзда бузилиши ташвишлантираяпти. Мен бу маълумотларни миллий озчилик вакиллари билан учрашувим чоғида олдим. Бу маълумотларни мен ҳукумат раҳбарларига етказдим, -деди Ажубалис.\nЕХҲТ раиси Ўшдаги вазиятни барқарорлаштириш, миллатлараро ишончни қайта пайдо қилиш учун қирғиз ҳукумати жуда қатъий ва кенг қамровли тадбирларни ишлаб чиқиши зарурлигини таъкидлади.\nАжубалис бу борада Қирғизистон ҳукуматига бир қатор таклифларни киритганини ҳам айтиб ўтди.\n- Қирғизистон ҳукумати миллий гуруҳлар билан мунтазам равишда мулоқотда бўлиши ва миллий озчилик муаммоларига жиддий эътибор қаратиши зарур. Бу ташаббус ҳукумат ва парламентдан чиқиши керак. Ҳукумат қуруқ сўз билангина чекланмасдан, амалий ишларга ўтиши шарт. Халқ амалий ҳаракатларни кутаяпти, -деди Ажубалис.\nАйни пайтда Қирғизистон ҳукумати ЕХҲТ раисининг Ўшда миллий озчилик вакиллари ҳуқуқлари қўпол бузилаётгани юзасидан берган маълумотларини ва бу мавзу юзасидан киритган таклифларини қабул қиладими?\nАжубалиснинг айтишича, Қирғизистон Бош вазири Алмаз Атамбаев тақдим этилган маълумотлар ва таклифларни тушуниш билан қабул олган ҳамда миллий озчилик ҳуқуқлари мамлакат жанубида қўпол тарзда бузилаётганини инкор этмаган.\nАйтиб ўтиш жоизки, бундан аввал ҳам Бош вазир ва президент мазкур муаммо мавжудлигини расман тан олишган, ўз оммавий чиқишларида ҳам бир неча бор бу ҳақда гапиришган эди.\nЎш воқеаларини ўрганган Қирғизистон миллий комиссияси аъзоси, Қирғизистон маҳаллий ўз-ўзини бошқариш миллий агентлиги раиси Бахтиёр Фаттоҳов ҳам бир неча ой аввал ҳукумат олдига мазкур масалаларни қўйганлигини айтди:\n- Жуда кўп одамлар кучишлатар тузилмаларидаги бир ёқламаликка, ноқонуний ҳатти-ҳаракатларга норозилик билдирмоқда. Мен мана шу аризаларнинг ҳаммаси текширилсин, чоралар кўрилсин, деб талаб қилаяпман. Чунки инсон ҳуқуқларини ҳимоя қилиш ҳукуматнинг мажбуриятидир,- дейди Бахтиёр Фаттохов.\nБироқ ҳукумат расмийларининг, жумладан, президент ва Бош вазирнинг миллий озчилик ҳуқуқлари бузилаётгани тўғрисидаги эътирофлари қуруқ гап тарзида қолиб кетмоқда. Ўшда эса ўзбеклар ҳуқуқлари вазияти ўзгармасдан қолаётир.\nАйни пайтда президент маъмурияти томонидан Миллий тараққиёт концепцияси ишлаб чиқилаётгани маълум қилинган. Бироқ Қирғизистондаги этник озчилик вакилларининг кўпчилиги бу лойиҳа ҳам қоғозда қолиб кетади, ҳукумат уни ҳаётга тадбиқ этиш учун жиддий ҳаракат қилмайди, деб ҳисоблайди.\n- Миллатчилик, камситишлар, ҳуқуқ поймол этилишини тўхтатиш учун ҳукумат тузилмаларида ишлайдиганларнинг ҳеч бўлмаганда 30 фоизини ўзбекдан қўйиш керак. Масалан, кўчада турган ГАИ ходимидан бошлаб, ўзбекни тўхтатаверса, бир нималарни баҳона қилиб “права”сини тортиб олиб қўяверса, ўзбекни камситиб, ҳақорат қилишаверса концепция бизга нима қилиб бера олади? Концепцияни ишлаб чиқишдан олдин халқнинг орасига кириш керак, халқдан “Нима муаммолар бор?” деб сўраб, ана шу муаммоларни ҳал қилиш йўлларини излаш керак, -дейди ўз номини айтмаслигимиз шарти билан гапирган ўшликлардан бири.


Юз териси турини тўғри танлаш – Сизга керак - бизда бор\nЮз териси турини тўғри танлаш\nМуаллиф: muslima · 23/04/2020\nЮз терисини тўғри парвариш қилиш, биринчи навбатда тери тури учун косметик маҳсулотларни тўғри танлашга боғлиқ. Юз терисига мос келмаган маҳсулотларни ишлатиш кўп ҳолларда фойда бермайди, баъзан эса акс-таъсир кўрсатади. Шу сабабли парвариш жараёнини бошлашдан олдин ўз юз теримиз турини ва ундаги муаммолар сабабини аниқлаб олишимиз лозим. Бунинг учун кўзгуга боқиб, юз терисига диққат билан эътибор бериш керак бўлади.\nАгар сизда қуйидаги аломатлар мавжуд бўлса, демак сиз муаммоли юз териси эгасисиз.\n– юзда майда қизил тошмалар бор,\n– юздаги тешикчалар кенгайган,\n– юзга ва бурун устида қора нуқталар (камидон) бор,\n– юз ёғланиб тез кирланса,\n– юздаги қизил тошмалар учи йирингли бўлса.\nБундай юз териси эгалари асосан 20-25 ёшгача бўлган ёшларни ташкил этади. Бу ёшда организмда гормон ўзгариши бўлиб, у ўткинчидир. Лекин шу даврда гигиена ва косметик маҳсулотлардан тўғри фойдаланилмаса, ўзидан чуқур ва хунук из қолдиради. Бунинг учун биринчи галда гигиенага амал қилинг. Тез-тез душ ёки ванна қабул қилинг. Юзингизни сиқманг, қўлингиз билан қизил тошмаларга ҳадеб тегинманг. Бу пайтда инфекция тушиш эҳтимоли юқори. Ўз вақтида косметик маҳсулотлардан тўғри фойдалансангиз юзингиз тиниқ ва янада жозибали бўлади.\n1. Гел билан ҳар куни 2 маҳал: эрталаб ва кечқурун юз ювилади.\n2. Тоникда артилади\n3. Угрилар бўлса махсус угри учун крем суртилади.\n4. 4-5 кунда бир марта ниқоб ёки скраб қуйилади.\nҚуйидаги аломатлар сизнинг юз терингиз қуруқ эканини билдиради:\n– юз эрталаб ювилганда тортишса,\n– юзда сезиларли майда ажинлар бўлса,\n– юзга умуман сув теккизиб бўлмаса,\n– юз доим қурушқоқ бўлса,\n– юзда доғлар бўлса,\nБундай юз терисини ўз вақтида намлаб, ҳимояламаса юзга тез ажин ва доғ тушади.\n1. Молочкода юзни икки маҳал ювилади.\n2. Тоникда артилади.\n3. Ҳимоя крем – қуёшдан ҳимояловчи, оқартирувчи, намлантирувчи крем суртилади.\n4. Махсус қуруқ юз териси учун ниқоб ва скраб ишлатилади.\n5. Кечқурун, махсус қуруқ юз териси учун намлантирувчи ва озиқлантирувчи крем суртилади.\nКейинги аломатлар ёғли юз тери эгаларида бўлади:\n– юз доим ёғланиб турса,\n– юздаги тешиклар кенгайган бўлса,\n– юзда ва бурун устида қора нуқталар бор бўлса,\n– бармоқлар пешона, юз ва ияк соҳасида юргизилганда ёғланса.\nБундай тери эгаларини доғ ва ажинлар хеч қачон безовта қилмайди. Лекин бу юзни ўз вақтида озиқлантириб, намлантириш шарт.\n1. Гелда юзни икки маҳал ювилади.\n3. Махсус ёғли юз териси учун намлантирувчи, юз тери ёғини ишлаб чиқаришини тартибга келтирувчи ҳимоя креми суртилади.\n4. Ҳар 4-5 кунда махсус ёғли юз териси учун ниқоб ва скраб қўйилади.\n5. Кечқурун, махсус ёғли юз териси учун озиқлантирувчи, намлантирувчи крем суртилади.\nАралаш юз териси эгаларидаги аломатлар қуйидагича:\n– пешона ва бурун усти терилари ёғли бўлса,\n– юз атрофларининг баъзи жойлари қуруқ бўлса,\n– юз ювилганда баъзи жойлари ачишса,\n– юз баъзан ёғли ва баъзан қуруқ бўлса.\nБу юз териси ҳам озуқа ва ҳимояга мухтож бўлади. Қуёшда юз терисига доғлар тушади, ажинлар пайдо бўлади.\n1. Гелда юз икки маҳал ювилади.\n3. Ҳимоя – оқартирувчи, ҳимояловчи крем суртилади.\n4. Махсус аралаш юз териси учун ниқоб ва скраб қўйилади.\n5. Кечқурун, махсус аралаш юз териси учун озиқлантирувчи, намлантирувчи крем суртилади.\nТаъсирчан юз териси эгаларидаги аломатлар қуйидагича:\n– юз терида майда қизил томирлар бор бўлса,\n– юз қуёшда ачишиб қизарса,\n– совунлаб ювганда ачишиб қизарса,\n– совуқ кунларда ачишиб қизарса.\nБу юз териси ҳам намликка, озуқага ва ҳимояга муҳтож бўлади. Ўз вақтида парвариш қилинмаса юзга ажин ва доғлар тушади.\n1. Молочкода 2 маҳал юз ювилади.\n3. Ҳимоя – оқартирувчи, химояловчи крем суртилади\n4. Махсус таъсирчан юз териси учун ниқоб ва скраб қўйилади.\n5. Кечқурун, махсус таъсирчан юз териси учун озиқлантирувчи, намлантирувчи крем суртилади.\nАгар сиз юз турингизни тўғри аниқлашга қийналсангиз, махсус таъсирчан тери учун тўпламдан фойдаланашингиз мумкин. Бу тўплам барча турдаги юз териларига мос келади.\nАсабларни тинчлантириш усуллари\nМуаллиф: Martimax · Published 25/04/2019\nGo`zallik sirlari. Kuzda lablar parvarishi\nМуаллиф: Martimax · Published 23/04/2020\n10 преимуществ для здоровья от отказа от курения\n7 распространенных инфекций, которые могут быть вызваны се*ксом


Биринчи ҳинд аппаратининг Ойга қўниши 7 сентябрга режалаштирилган — Sof.uz\nБортда лунаход билан биргаликда учириладиган Ҳиндистоннинг «Чандраян-2» ой аппарати шанба куни Ҳиндистон вақти билан соат 01: 55 да (Тошкент вақти билан соат 01:25) ярим соат давомида Ернинг табиий йўлдошига қўниши режалаштирилган.\nҲиндистон космик тадқиқотлар ташкилоти (ISRO) раҳбари Каиласавадиву Сиваннинг таъкидлашича, ойга қўнар палладаги чорак соат космик агентлик мутахассислари учун «ҳаяжонли дақиқалар» бўлади. «Бу жуда қийин жараён, у биз учун янги. Бу ишни олдин амалга оширганлар (ойга қўнганлар) учун ҳам қийин жараён», — дея НДТВ телеканали Сиваннинг сўзларидан иқтибос келтирмоқда.\nАгар ҳаммаси муваффақиятли тугаса, Ҳиндистон СССР, АҚШ ва Хитойдан кейин ўз аппаратини Ойга қўндиришга муваффақ бўлган тўртинчи мамлакатга айланади. Учиш Жанубий қутб ҳудудида режалаштирилган.\nЕрдан Ойга 22 июлда жўнатилган «Чандраян-2» станцияси орбитал модул, қўниш модули ва лунаходдан иборат. Викрам қўниш модули Ойнинг сиртига камида 27 килограмлик «Прагян» лунаходини бир ой куни (14 Ер куни) мобайнида етказиши режалаштирилган. Орбитал модул таҳминан бир йил ишлаши режалаштирилган.\nИлгари ISRO хабар берганидек, қурилманинг қўниши учун Жанубий қутбнинг майдони тасодифан танланмаган: ҳеч ким илгари ойнинг бу қисмини ўрганмаган. Экспедициянинг асосий вазифаларидан бири сув қидириш бўлади. Бундан ташқари, Жанубий қутб ҳудудида кўзга кўринган Ой шаклидаги тош шакллари мавжуд бўлиб, улар Ер йўлдошининг геологик тарихи ҳақида кўп нарсаларни айтиб беришлари мумкин.


"Пахтакор" машғулотларга қайтди\n"Пахтакор" сешанба кунидан янги мавсумга тайёргарликни бошлаб юборди.\n"Пахтакор" стадионида футболчилар илк машғулотни ўтказишди. Машғулотдан аввал янги мавсумга тайёргарлик режаси қандай ўтиши ҳақида мураббийлар штаби маълумот бериб ўтди. Дастлабки йиғин 20-29 декабрь кунлари Тошкентда ўтказилади. 27 декабрда футболчилар тиббий кўрикдан ўтишади. 29 декабрь куни биринчи назорат баҳси бўлиб ўтади. Рақиб номи кейинроқ маълум бўлади.\nЙиғиннинг иккинчи қисми 3-14 январь кунлари Тошкентда, 15-30 январь кунлари БААнинг Шаржа амирлигида бўлиб ўтиши режалаштирилган.\nБиринчи йиғинда қатнашаётган футболчилар рўйхати қуйидагича:\nАлександр Лобанов, Никита Рибкин, Ботир Эргашев, Умид Ҳамроев, Шоҳрух Раимов, Камолиддин Тожиев, Даврон Ҳошимов, Аббос Отахонов, Остон Ўрунов, Жамшид Болтабоев, Георгий Аҳмедов, Ҳожиакбар Алижонов, Хушнуд Авилов, Станислав Андреев, Акбар Исматуллаев, Азим Аҳмедов, Алишер Мирзаев, Шерзод Каримов, Жамшид Искандеров, Владимир Козак, Жалолиддин Машарипов, Жавоҳир Соҳибов, Темур Толипов, Азиз Суюнов, Саиджамол Давлатжонов, Достон Иброҳимов, Жасур Яхшибоев, Суҳроб Нуруллаев, Жамшид Юсупов, Игорь Сергеев, Жасур Ҳакимов, Андрей Сидоров, Акобир Тўраев.\nАднан Ораховац январь ойи бошида машғулотларга қайтади. "Бейжинг Гуоан" ҳимоячиси Егор Кримец жисмоний ҳолатини сақлаш мақсадида машғулотларимизда қатнашиб туради. Киритилди: 21.12.2016 12:44. Ўқилди: 6400 марта. Фикрлар: 0 та.